Lakizisyon 20% par dan Cable & Wireless Seychelles - Seychelles Nation\nLakizisyon 20% par dan Cable & Wireless Seychelles | 23 November 2019\nFon Pansyon pou al renegosye en meyer pri pour bann par\nZis de zour apre ki i ti anonse ki i pe fer en lenvestisman 24 milyon dolar (340 milyon roupi) dan 20% par dan lakonpannyen Cable & Wireless Seychelles (CWS) ki fek ganny aste par en group envestiser Seselwa, Fon Pansyon Sesel (SPF) in dakor pour al renegosye sa tranzaksyon.\nSa desizyon in vin apre en kestyon konzwent par le de parti dan Lasanble Nasyonal yer apremidi. Sa kestyon ki ti demande par dirizan lopozisyon Msye Wavel Ramkalawan, ki osi responsab komite finans ek kont piblik dan Lasanble, ti demann minis responsab pour finans Msye Maurice Loustau-Lalanne pour donn tou detay sa tranzaksyon biznes ki’n ganny fer ant SPF ek nouvo lakonpannyen Cable & Wireless enkli kan negosyasyon ti konmanse e konbyen SPF pou peye.\nMsye Ramkalawan ti fer resorti ki apre tou bann kestyon lo sa lenvestisman ki Minis Loustau-Lalanne osi byen ki tyermenn bord SPF Msye Jacquelin Dugasse ti vin reponn dan Lasanble, i kler e lefe i reste ki SPF in fer en lenvestisman kot i pou perdi larzan, ki sa desizyon pa ti en desizyon son bord an antye e ki in annan tro bokou kas kontour dan sa tranzaksyon.\nI dir sa ki Lasanble i enterese avek se ki SPF pa perdi larzan ki tou Seselwa ki travay dir i envestir ladan tou le mwan.\nI dir sa ki Lasanble i anvi se ki SPF i fer en bon lenvestisman kot i sorti avek sa ki meyer pour tou Seselwa e in asir SPF sipor Lasanble dan sa demars.\nI’n propoze alor ki i annan nouvo negosyasyon avek CWS pour revwar sa bann par pour ki SPF i rekiper tou son larzan ki i ekspekte perdi si i finaliz sa tranzaksyon parey i ete.\n«Vi ki SPF pa ankor pey nanryen, son larzan i ankor entakt e mon pe demande ki SPF i renegosye ankor pour asire ki nou pa perdi en sou dan sa tranzaksyon,» Msye Ramkalawan ti fer resorti.\nLo son kote Minis Loustau-Lalanne in formelman demann SPF pour konmans demars pour renegosye sa tranzaksyon. En demars ki Msye Dugasse in aksepte pour antreprann si i meyer fason i dir, pour bouz devan avek bann meyer lenvestisman ki soutenab e pridan.\n«Nou pare pour antre dan en renegosyasyon e sorti avek en meyer deal,» Msye Dugasse in dir.\nKonsernan sa tranzaksyon Minis Loustau-Lalanne ti eksplike ki ti boner an Septanm sa lannen ki sa group envestiser Seselwa ki’n aste CWS ti apros SPF e zot propozisyon formel ti swiv apre atraver en let le 18 Septanm e swit a sa komite lenvestisman dan SPF in fer de rankont – le premye ek le 15 Oktob. Apre sa bann dokiman ti ganny sirkile en semenn avan miting Board of Trustees ki ti fer le 19 Novanm kot desizyon ti pran pour aste 220 mil par ki reprezant 20% dan CWSI pour en sonm 24 milyon dolar. I’n fer resorti ki lof inisyal ti 26 milyon dolar.\nMinis ti eksplike ki anmenmtan ki i ti’n deside pour aste sa bann par, SPF ti met 4 kondisyon konm swivan;\n- Asire ki i annan en direkter lo bord sa lakonpannyen\n- Met anplas en exit clause kot pandan en peryod 3-an SPF i ava touzour kapab sorti dan sa laranzman avek son 24 milyon dolar ou plis depandan kan zot sorti\n- Ki sa 24 milyon dolar i servi pour redwir det dan konpannyen CWSI\n- Ki bann term ek kondisyon dan shareholders’ agreement pour bann aksyonner orizinal i osi aplikab pour SPF koman en aksyonner.\nMsye Ramkalawan ti demann minis akoz ki SPF pa ti partisip dan aste bann par letan sa lakonpannyen ti pe aste bann par depi okonmansman e si i ti’n fer sa, ki diferans ti pou annan dan pri ki i ti pou’n pey bann par konpare avek sa ki in peye pour sa bann par, lekel bann dimoun ki deryer sa konpannyen ki SPF in aste sa bann par e si minis i kapab konfirmen si sa tranzaksyon in fer san konnesans tou manm bord SPF akoz mank konfidansyalite, si 2 manm bord in bomaten prezant zot demisyon e la i ti lir let ki detay rezon zot demisyon, si minis i annan tou konfyans ki sa tranzaksyon in enkli partisipasyon tou manm bord oubyen zis en tranzaksyon privilezye fer par serten manm selman dirize par son tyermenn.\nMinis Loustau-Lalanne i dir i pa ti okouran e i fek aprann la ki 2 manm in demisyonnen.\nI dir SPF pa ti form par dan demars inisyal akoz sa i annan pour fer avek public listing Liberty Latin America. Konsernan kou bann par, minis in eksplike ki SPF in pey en par 1527 ki sertennman pli ser. I’n dir ki i osi annan bann lezot kou ki’n azoute e la i ti donn detay sa bann kou ek lezot fre.\nMinis ti konfirmen ki SPF in aste sa bann par pli ser me in aste avek negosyasyon en pri ki in fer desann sorti 26 milyon dolar pour ariv 24 milyon dolar.\n«Pour mwan SPF lo sa laspe in fer en bon deal,» Minis Loustau-Lalanne ti dir e i ti ensiste ki tou bann aksyonner ek konpannyen i Seselwa e napa okenn etranze ladan.\nI’n konfirmen ki wi ti annan de manm bord ki pa ti prezan ler desizyon pour sa tranzaksyon ti pran me zot ti’n kapab fer zot konmanter e donn zot lopinyon vi ki dokiman ti sirkile avan desizyon ti pran.\nAntretan Minis Loustau-Lalanne in dir ki li i senserman krwar ki sa tranzaksyon biznes i bon pour toulede konpannyen akoz toulede i san poursan Seselwa.\n«Mon pa vwar nanryen pour lemoman ki pou fer mwan anvi al fer en forensic investigation dan sa zafer akoz nou konvenki ki i en bon lenvestisman ki pou anmenn nou benefis e sa lakonpannyen pou vin deplizanpli responsab e mon pe ekspekte ki plis larzan ava reste Sesel olye zis ganny tire e anvoy aletranze,» minis in dir.\nLo son kote Msye Dugasse li osi ti dir in aprann lo demisyon 2 manm dan Lasanble e apre ki i ti’n aprann lekel zot, Msye Dugasse ti dir ki sa 2 manm ti prezan e ti partisip aktivman dan bann diskisyon ler desizyon ti pran pour fer sa tranzaksyon. A sa pwen Msye Dugasse ti eksplik prosedir ki SPF i swiv avan okenn desizyon lo okenn tranzaksyon i ganny fer. I ti fer resorti ki tou manm ki ti prezan sa zour ti dakor e aprouv sa desizyon e i dir i regretab ki sa de manm in soumet zot demisyon me in osi konfirmen ki i annan en problenm konfidansyalite parmi bann manm bord SPF.\nAntretan Msye Dugasse in dir ki valer SPF ozordi i 3.3 bilyon roupi e ladan 2.5 bilyon in met dan diferan form lenvestisman, i depans anviron 30 milyon tou le mwan an term peyman pansyon e i ranmas anviron 40 milyon tou le mwan an term kontribisyon bann travayer Seselwa.\nFodre dir ki bann manm ti annan bokou lezot kestyon lo sa tranzaksyon.


SOLAR POWER PANELS SALES. - Columbia United States | Find SOLAR POWER PANELS SALES. on Lacartes\nSolar Power Panels Sales.\nTara Dental Clinic (Best Dental care center in Haldwani) listed on Lacartes14 minutes ago\nKey Homes Locksmith Dunwoody listed on Lacartes21 minutes ago\nUnity Martial Arts Academy listed on Lacartes22 minutes ago


Marcin Rzeszotko on Flipboard\n46 Flips | 4 Magazines | 1 Like | 3 Following | 1 Follower | @marcini | Keep up with Marcin Rzeszotko on Flipboard, a place to see the stories, photos, and updates that matter to you. Flipboard creates a personalized magazine full of everything, from world news to life’s great moments. Download Flipboard for free and search for “Marcin Rzeszotko”\nThere are some killer deals heading into this weekend, so if you are looking for some great deals on Panasonic, Fujifilm, or Anker make sure and …\nIt's likely the best Miracast adapter to date, but the value proposition still isn't there.<p>Google's $35 streaming stick, the Chromecast, may be at …


Solar Asset Management Mexico 2020 | Inaccess\nInaccess is excited to be a branding sponsor at Solar Asset Management Mexico 19-30 October 2020.\n12 days of virtual live-sessions, on-demand content & networking\n*Program will be held in English\nCome and join us at the virtual event, to discuss your needs and find more about UNITY, one of the most powerful and reliable SCADA monitoring and control systems in the world.\nRegister here and check more details about the full program here\nTAGS: #2020 Microgrid PPC sammexico2020 SCADA solar SolarPlaza storage wind\n0 comments on Solar Asset Management Mexico 2020


Order Paper for Sittings of Tuesday 26th & Wednesday 27th June 2018 – The National Assembly of Seychelles\nHome » This Week in the House » Order Paper for Sittings of Tuesday 26th & Wednesday 27th June 2018\nOrder Paper for Sittings of Tuesday 26th & Wednesday 27th June 2018\nSittings of Tuesday 26th and Wednesday 27th June, 2018 at 9 a.m.\nTO THE MINISTER FOR EDUCATION & HUMAN RESOURCES DEVELOPMENT, MRS. JEANNE SIMEON\nHon. Noline Sophola – Member for La Digue\nEski Minis i kapab dir sa Lasanble ki kalite incentive ki son Minister i annan an plas pour ankouraz e permet bann ansennyan Ladig ek Pralen pourswiv zot developman profesyonnel ?\nMinis dan lespri egalite loportinite, eski ou kapab dir nou Lasanble dan ki fason ki ou Minister i soutenir bann zelev Ladig ek Pralen pour partisip dan bann aktivite edikasyonnel, parey bann Fair organize par diferan minister ?\nMinis anvi difikilte ki ou Minister i gannyen pour plasman ansennyan lo Ladig ek Pralen, eski ou kapab dir nou Lasanble ki incentive ou minister pe fer pou ankouraz e motiv sa bann ansennyan pour reste e travay lo sa de zil ?\nEski Minis pou Ledikasyon i kapab esplik sa Lasanble akoz ki bann etidyan ki fek fini A-Level Studies i ganny forse pou al travay dan lekol koman teachers en prenan kont ki sa bann etidyan napa konesans travay koman en teacher?\nb. Eski Minis i kapab donn sa Lasanble en kontrandi lo konbyen teacher i manke pou travay dan seksyon primer, segonder, post segonder e professional centres?\nc. Ki bann mezir permanan ki pe ganny pran pou remedi sitiasyon mank teacher kalifye dan sa kat seksyon ledikasyon?\nAkoz ki bann etidyan ki’n fini zot ‘A’ level ki pe esper zot scholarship pou al etidye a letranze pe ganny oblize pour teach en full time table dan bann lekol segonder lo en saler SR2800 ki pli ba ki minimum wage Sesel ki SR5050?\n6 Hon. John Hoareau – Member for Beau Vallon\nEski Minis i kapab dir sa Lasanble kwa ki pe ganny fer pou amelyor kondisyon travay bann Librarian dan lekol?\nAnvi ki sa bann Librarian i travay direkteman avek zanfan ler ki lekol i fonksyonel e menm de fwa apre ler lekol, akoz ki zot pa ganny vakans ler zanfan i antre dan vakans parey bann teachers?\nHon. Waven William – Member for Grand Anse Mahe (continuation)\nSa Lasanble i aprouve pou demann Gouvernman ki i fer li son priyorite pou anmenn en lalit agresiv kont okenn form kriminalite dan pei.\nHon. Terence Mondon – Proportionally Elected Member\nVi ki in annan plizyer lavant propriyete Lakonpannyen Piblik COSPROH dan lepase, sa Lasanble i fer en demann pour ki Oditer Zeneral i fer en lanket detaye pou etabli si okenn dimoun oubyen lakonpannyen prive in benefisye dan lavant sa bann byen COSPROH , si ti annan okenn konfli lentere dan sa bann transaksyon, e si reveni gouvernman a okenn moman in ganny konpromi.


Fer reisi maryaz Kretyen | Letid\n“Fodre ki sak mari i kontan son fanm parey son prop lekor e ki sak fanm i annan respe pour son mari.”—EFEZYEN 5:33.\nKi bann responsabilite Bondye in donn bann msye ek madanm?\nAkoz lanmour ek tandres i enportan dan maryaz?\nKi mannyer Labib i kapab ede ler i annan problenm dan maryaz?\n1. Menm si maryaz i konmans avek lazwa, ki bann koup i devret ekspekte? (Vwar portre anler.)\nLER en nouvo marye i vwar son zoli nouvel marye pour premye fwa zour zot maryaz, zot dan en gran lazwa. Ler zot ti pe pwente, zot lanmour pour kanmarad ti vin sitan gran ki zot ti anvi marye, alor zot ti promet ki zot ti pou reste fidel avek kanmarad. Apre zot maryaz, anmezir ki zot viv ansanm, zot pou bezwen fer bann sanzman pour ki zot kapab reste ini. Zeova, Loter maryaz, i anvi ki sak koup i annan en lavi maryaz ki ere e ki reisi, alor i’n donn bon konsey dan son Parol, Labib. (Proverb 18:22) Kantmenm sa, Labib i dir nou ki bann imen enparfe ki marye pou annan ‘problenm dan zot lavi.’ (1 Korentyen 7:28) Ki mannyer bann koup i kapab diminyen sa bann problenm? Ki mannyer bann Kretyen i kapab fer zot maryaz reisi?\n2. Ki bann kalite lanmour ki bann konzwen i devret demontre?\n2 Labib i dir ki lanmour i en kalite enportan. Me i annan bann diferan kalite lanmour ki bann koup i bezwen demontre dan en maryaz. Par egzanp, zot devret demontre tandres e osi lanmour romantik. Si zot annan zanfan, lanmour antre zot i vin pli enportan ankor. Me lanmour ki baze lo prensip Labib ki pou fer en maryaz vreman reisi. Zapot Pol ti dekrir sa kalite lanmour ler i ti dir: “Sak mari i kontan son fanm parey son prop lekor e ki sak fanm i annan respe pour son mari.”—Efezyen 5:33.\nKONPRAN PLI BYEN RESPONSABILITE BANN KONZWEN\n3. Ki degre for lanmour i devret ete dan maryaz?\n3 Pol ti ekri: “Zot bann msye, kontinyen kontan zot madanm zis parey Kris in osi kontan kongregasyon e i’n donn son lavi pour li.” (Efezyen 5:25, NW) Ozordi, bann Kretyen i imit legzanp Zezi par kontan kanmarad zis parey Zezi ti kontan son bann disip. (Lir Zan 13:34, 35; 15:12, 13.) Lanmour ant en msye ek en madanm Kretyen i devret sitan for pour kanmarad ki zot pare pour mor pour kanmarad. Me ler i annan bann problenm grav dan maryaz, serten i kapab santi ki zot lanmour pa ase for. Kwa ki kapab ed zot? Lanmour ki baze lo prensip Labib, ki ‘krwar tou, esper tou, siport tou.’ Sa kalite lanmour i “reste pour touzour.” (1 Korentyen 13:7, 8) En koup i devret rapel ki zot ti fer en ve. Zot ti promet pour kontan e reste fidel avek kanmarad. Ler zot rapel sa, sa pou motiv bann koup pour rod led Zeova e travay ansanm pour rezourd nenport ki problenm.\n4, 5. (a) Konman sef fanmir, ki responsabilite en msye i annan? (b) Ki mannyer en madanm i devret vwar sa laranzman ki en msye i sef fanmir? (c) Ki bann azisteman en koup ti bezwen fer?\n4 Pol ti dekrir responsabilite sak konzwen ler i ti dir: “Bann madanm i devret soumet avek zot msye parey zot soumet avek Senyer, parski en msye i sef son madanm zis parey Kris i sef kongregasyon, son lekor ki i’n sove.” (Efezyen 5:22, 23, NW) Sa pa vedir ki en msye i pli meyer ki son madanm. Zeova ti koz lo rol enportan ki en madanm i annan ler i ti dir: “I pa bon pour zonm kontinyen reste li tousel. Mon pou fer en led pour li, enn ki pou al byen avek li.” (Zenez 2:18, NW) En madanm i devret ed son msye pour vin en bon sef fanmir. En msye i bezwen imit lanmour Zezi ki “sef kongregasyon.” Ler en msye i fer sa, son madanm i santi li an sekirite e i pli fasil pour son madanm respe e siport li.\n“Konman en koup, nou’n vin pli pros avek kanmarad par fer sa ki Zeova i dir”\n5 Cathy ki’n marye avek Fred, i admet: “Ler mon ti selibater, mon ti endepandan e mon ti annan zis mon lekor pou okipe. Anmezir mon ti aprann pour depan lo mon msye, mon ti bezwen fer bann azisteman. I pa’n toultan fasil, me konman en koup, nou’n vin pli pros avek kanmarad par fer sa ki Zeova i dir.”  (Vwar lezot not.) Fred i dir: “I pa ti zanmen fasil pour mwan fer bann desizyon. Dan maryaz sa i en defi akoz ou bezwen pran an konsiderasyon pwennvi de dimoun. Me par rod gidans Zeova dan lapriyer e vreman ekout sa ki mon madanm i annan pour dir, keksoz i vin pli fasil sak zour. Mon santi ki nou en vre tim!”\n6. Ki mannyer lanmour i “soud ansanm tou keksoz parfetman dan larmoni” ler i annan problenm dan maryaz?\n6 Bann maryaz i kapab solid si bann koup i “siport kanmarad, e pardonnen sak fwa ki enn parmi zot i ofans kanmarad.” Parski zot enparfe, tou le de konzwen pou fer bann fot. Ler sa i arive, zot kapab tir leson par zot fot, aprann pardonnen e demontre lanmour ki baze lo prensip Labib. Sa kalite lanmour i “soud ansanm tou keksoz parfetman dan larmoni.” (Kolosyen 3:13, 14) Bann koup i kapab demontre sa kalite lanmour par annan pasyans, zantiy e par “pa gard rankin.” (1 Korentyen 13:4, 5) Ler i annan en problenm, bann koup i devret esey rezourd sa problenm pli vit posib, avan soley kouse. (Efezyen 4:26, 27) I demann annan limilite ek kouraz pour dir “eskiz mwan akoz mon’n ofans ou,” me ler nou demann leskiz bann problenm i kapab ganny rezourd e bann konzwen i vin pli pros avek kanmarad.\nEN BEZWEN SPESYAL POUR TANDRES\n7, 8. (a) Ki konsey Labib i donnen konsernan relasyon seksyel dan maryaz? (b) Akoz bann konzwen i bezwen demontre tandres?\n7 Labib i donn bon konsey lo konman bann koup i kapab annan en pwennvi apropriye lo relasyon seksyel dan maryaz. (Lir 1 Korentyen 7:3-5.) I enportan ki msye ek madanm i pran konsiderasyon santiman ek bezwen kanmarad. Si en msye pa demontre tandres anver son madanm, son madanm i kapab pa pran plezir dan relasyon seksyel. Bann msye i devret tret zot madanm “avek konsiderasyon.” (1 Pyer 3:7, NW) Relasyon seksyel pa devret ganny forse, me i devret en keksoz ki vin natirel. En zonm i kapab reakte pli vit pour fer relasyon seksyel ki en madanm. Me emosyonnelman, msye ek madanm i bezwen esper sa bon moman.\n8 Labib pa donn okenn lareg lo ki kalite ek ki kantite fwa lafeksyon i devret ganny demontre ant en msye ek en madanm. Par kont, Labib i mansyonn sa bann lafeksyon. (Kantik Salomon 1:2; 2:6) Bann konzwen i devret tret kanmarad avek tandres.\n9. Akoz i pa akseptab pour rod latraksyon avek dimoun ki pa nou konzwen?\n9 Ler nou annan gran lanmour pour Bondye e pour nou prosen, nou pa pou les personn oubyen nanryen gat nou maryaz. Maryaz serten dimoun in ganny afebli e menm detrir akoz pornografi. Nou pa devret les nou ganny atire par pornografi e avek lezot keksoz imoral. Nou menm bezwen evite fer nanryen ki paret ki nou pe rod latraksyon avek en dimoun ki pa nou konzwen parski sa pou montre ki nou napa lanmour. Nou devret konnen ki Bondye i konn tou nou bann panse ek aksyon. Ler nou fer sa, i pou ranforsi nou dezir pour fer plezir Zeova e pour reste fidel avek nou konzwen.—Lir Matye 5:27, 28; Ebre 4:13.\nLER I ANNAN PROBLENM DAN MARYAZ\n10, 11. (a) Ki kantite divors i annan? (b) Ki Labib i dir lo separasyon? (c) Kwa ki pou ed bann konzwen pour pa separe vitman?\n10 Ler bann problenm grav pa ganny rezourd, serten koup i kapab deside pour separe oubyen divorse. Dan serten pei, plis ki lanmwatye bann koup i divorse. Byensir, i pa koumsa dan kongregasyon Kretyen. Par kont, deplizanpli, bann koup Kretyen pe annan bann problenm grav dan zot maryaz.\n11 Labib i donn sa bann konsey: “En fanm pa devret separe avek son mari. Si i fer li i devret reste tousel oubyen retourn avek son mari; e en mari pa devret divors son fanm.” (1 Korentyen 7:10, 11) Serten koup i kapab santi ki zot problenm i sitan grav ki zot bezwen separe. Par kont, Zezi ti montre ki degre serye separasyon i serye ler i ti repet sa ki Bondye ti dir lo maryaz o konmansman e apre i ti dir: “Sa ki Bondye in ini, zonm pa devret separe.” (Matye 19:3-6; Zenez 2:24) Alor Zeova i anvi msye ek madanm i reste ansanm. (1 Korentyen 7:39) Nou tou nou bezwen rapel ki nou bezwen rann kont avek Zeova pour nou bann aksyon. Sa i kapab ed nou pour rezourd bann problenm vitman avan ki zot vin pli grav.\nBann koup Kretyen i kapab trouv solisyon pour zot problenm akoz zot in les Bondye gid zot\n12. Kwa ki kapab fer en konzwen mazin pour separe?\n12 Akoz serten koup i eksperyans bann problenm grav? Pour serten, zot maryaz i pa sa ki zot ti pe ekspekte, alor zot dezapwente oubyen ankoler. Souvan bann problenm i akoz bann diferans dan lafason ki bann dimoun in ganny elve oubyen dan lafason ki zot reakte emosyonnelman. Bann difikilte avek paran bann konzwen, ouswa bann dezakor lo ki mannyer pour depans larzan e ki mannyer pour elve zanfan i osi kree bann problenm. Par kont, i bon pour vwar ki laplipar koup i kapab trouv solisyon pour zot problenm akoz zot in les Bondye gid zot.\n13. Ki bann rezon valid pour en koup separe?\n13 I kapab annan bann bon rezon pour en koup separe. Par egzanp, si en msye i refize siport son fanmir lo kote materyel, si i annan labi fizik e si sa konzwen i ganny anpese pour fer son bann aktivite spirityel. Ler i annan bann problenm grav, bann koup i devret demann bann ansyen led. Sa bann zonm i annan leksperyans e zot kapab ed bann koup pour aplik bann konsey Bondye dan zot lavi. Deplis, ler bann konzwen i demann Zeova son lespri sen, sa i kapab ed zot pour aplik bann prensip Labib e demontre bann kalite Kretyen. (Galat 5:22, 23) —Vwar lezot not.\n14. Ki Labib i dir avek bann Kretyen ki zot konzwen pa ador Zeova?\n14 Labib i montre ki i annan bann bon rezon pour en koup reste ansanm menm ler en konzwen dan sa koup pa ador Zeova. (Lir 1 Korentyen 7:12-14, NW)  (Vwar lezot not.) Sa konzwen ki pa temwen i ganny “sanktifye” akoz i’n marye avek en serviter Bondye. Zot zanfan i ganny konsidere konman “sen” e alor zot anba proteksyon Bondye. Pol ti ankouraz bann konzwen Kretyen: “Madanm, ki mannyer ou konnen si ou pa pou sov ou msye? Msye, ki mannyer ou konnen si ou pa pou sov ou madanm?” (1 Korentyen 7:16, NW) I annan bokou bon legzanp kot bann msye ek madanm Kretyen ki’n kapab ed zot konzwen pour vin bann serviter Zeova.\n15, 16. (a) Ki konsey Labib i donn bann madanm Kretyen ki zot msye pa ador Zeova? (b) Ki bann Kretyen i kapab fer si “sa enn ki pa krwar dan Bondye i deside ale”?\n15 Zapot Pyer i konsey bann madanm Kretyen pour soumet avek zot msye, “konmsa, si i annan ki refize krwar dan parol Bondye, zot ava kanmenm kapab aksepte lafwa, gras a zot kondwit.” Dan plas koz lo son krwayans tou lazournen, en madanm pou pli kapab ed son msye aksepte laverite ler i demontre “en lespri bon e trankil ki annan en gran valer devan Bondye.”—1 Pyer 3:1-4.\n16 Me ki pou arive si sa enn ki pa krwar dan Bondye i deside ale? Labib i dir: “Me si sa enn ki pa krwar dan Bondye i deside ale, les li ale, dan en tel sirkonstans, sa frer oubyen sa ser pa oblize reste avek li. Bondye in donn zot lape.” (1 Korentyen 7:15, NW) Menm si separasyon i kapab anmenn serten lape, sa konzwen Kretyen i pa lib pour remarye dapre Labib. Me i pa bezwen esey fors son konzwen pour reste. Avek letan, sa enn ki pa krwar dan Bondye i kapab deside pour retournen e aranz sa maryaz. Pli tar sa konzwen ki pa krwar dan Bondye i menm kapab vin en serviter Zeova.\nKI NOU PRIYORITE DAN MARYAZ?\nLer nou fer ladorasyon Zeova nou priyorite, nou vin pli ere dan nou maryaz (Vwar paragraf 17)\n17. Ki priyorite bann koup Kretyen?\n17 Vi ki nou pe viv dan finisyon “bann dernyen zour,” nou pe eksperyans “letan difisil.” (2 Timote 3:1-5) I pour sa rezon ki en bon relasyon avek Zeova ki pou protez nou. Pol ti ekri, “letan ki reste i kourt.” “Depi la konmela, sa bann ki annan madanm, fer konmsi zot napa, . . . bann ki pe profite dan lemonn, fer konmsi zot pa pe profit o maksimonm.” (1 Korentyen 7:29-31, NW) Pol pa ti pe dir ki bann koup i devret negliz zot konzwen. Me, vi ki nou pe viv dan bann dernyen zour, nou bezwen fer ladorasyon Zeova nou priyorite.—Matye 6:33.\n18. Akoz i posib pour bann Kretyen ere e reisi dan zot maryaz?\n18 Dan sa bann letan difisil, nou vwar bokou maryaz pe kase. Eski i posib pour nou ere e reisi dan nou maryaz? Wi i posib, si nou reste pros avek Zeova ek son pep, aplik bann prensip Labib e aksepte gidans Zeova ki i donnen atraver son lespri sen. Ler nou fer sa, nou onor “sa ki Bondye in ini.”—Mark 10:9.\n^  (paragraf 5) Bann non in sanze.\n^  (paragraf 13) Vwar “Pwennvi Labib lo divors ek separasyon” dan Lezot lenformasyon dan liv “Reste dan lanmour Bondye.”\n^  (paragraf 14) 1 Korentyen 7:12-14 (NW): “12 Me pour lezot la sa ki mon dir, pa Senyer me mwan ki dir sa: Si okenn frer i annan en madanm ki pa krwar dan Bondye e i dakor pour reste avek li, pa fodre i kit li 13 e si en madanm i annan en msye ki pa krwar dan Bondye e sa msye i dakor pour reste avek li, pa fodre i kit son msye. 14 Parski sa msye ki pa krwar dan Bondye i ganny sanktifye akoz son madanm e sa madanm ki pa krwar dan Bondye i ganny sanktifye akoz sa frer, si non zot zanfan ti pou enpir, me aprezan zot sen.”\nRefize siport son fanmir lo kote materyel: En msye i kategorikman refize donn sipor finansyel son fanmir ziska ki son fanmir i napa manze oubyen larzan\nLabi fizik: En konzwen i ganny abize fizikman ziska i santi ki son lasante oubyen son lavi i an danze\nGanny anpese pour fer bann aktivite spirityel: En Kretyen i ganny anpese pour servi Bondye par son konzwen\n“Ki maryaz i ganny onore”


Emploi reseau vmware en Ile de France | carriere-info.fr\nEmploi reseau vmware en Ile de France : N°1 à 10 sur 236\nPar département : Paris (275) Hauts-de-Seine (135) Val-de-Marne (63) Essonne (37) Yvelines (32) Seine-Saint-Denis (25) Seine-et-Marne (21) Val d'oise (4) toutes régions\n... Côté technique vous avez de bonnes bases en virtualisation VMware et sur SQL server. ...\n... O365 WSUS SQL Server Powershell SCCM Hosting Virtualisation Hyper V Azure Vmware Systèmes Clustering Monitoring Gestion IAM ... Autres OS400 Linux VOIP OXE/OXO ITIL Déplacements a prévoir. ...\n... une expérience en DevOps Autres connaissances et compétences souhaitées VMware Debian Varnish Memcached Kyototycoon Redis MySQL PostgreSQL MariaDB Vous avez un très bon relationnel et un esprit d'analyse êtes rigoureuxse curieuxse et ...


Diskour Prezidan James Alix Michel Lo Leta Lanasyon Le 25 Fevriye 2011 - Speeches - State House Seychelles | Office of the President\nDiskour Prezidan James Alix Michel Lo Leta Lanasyon Le 25 Fevriye 2011\n28 February 2011 | State House\nDISKOUR PREZIDAN JAMES ALIX MICHEL\nLO LETA LANASYON\nLE 25 FEVRIYE 2011\n"Laviktwar pour Sesel"\nLider Lopozisyon dan Lasanble Nayonal,\nKi leta nasyon Seselwa ozordi?\nLemonn pe koz nou koze!\nSa ti parol en madanm dan en miting tou resaman. Sa fraz i dir tou! Wi, lemonn pe koz lo sikse Sesel. I annan en kantite rezon pour koz lo nou sikse: nou krwasans ekonomik pour lannen 2010 ti 6.2 %. I depas prediksyon 4% ki Fon Moneter Enternasyonal ti’n fer. Avek en siperfisi teritwar plis ki 47% reserv, Sesel i premye dan lemonn dan konservasyon ek zestyon anvironnmantal. A trwa repriz, nou’n liber nou bann frer ki bandi Somalyen ti’n pran otaz. Bravour ek tenasite nou bann solda in en laviktar pour Sesel. Senk tennker pe flot nou paviyon dan lemonn. E Sesel, en pti pei avek 89,000 zabitan, pe develop son lendistri eksplorasyon petrol. Liniversite Sesel in ouver laport pour son premye group etidyan. E pli enportan ankor, sa reform ekonomik ki nou ti antreprann dezan pase, in montre lemonn antye rezilyans e renesans sa pti nasyon Seselwa.\nDan mon diskour lo leta nou nasyon 2010, mon ti dir ki nou’n konmans grenp en montany e ki nou determinen pou ariv lo some. Ozordi, lanasyon Seselwa in ariv lo sa some e nou pe regard lwen, tre lwen, ver laviktwar pour Sesel. Si nou’n kapab ariv sa distans set akoz ansanm, konman en sel pep, narnyen pa kapab bar nou!\nOzordi sikse nou reform ekonomik i en laviktwar pour Sesel! Leta nou nasyon i solid - tre solid. Nou nasyon i debout for e viz ver plis laviktwar ankor. Nou larmoni, nou koezyon sosyal, nou linite, lape ek stabilite dan nou pei i en laviktwar pour nou zenn demokrasi.\nMon ti proklanm tenm nasyonal pour 2011 laviktwar pour Sesel. Sesel i merit sa: laviktwar e plis ankor.\nTrwa levennman mazer\nLannen 2011 i prezant nou avek trwa lenvennman tre enportan. Tou dabor, dan de-twra zour, «Carnaval de VictoriaÂ» - en manifestasyon nou legziberans, nou kiltir, nou zwa-de-viv, ki, atraver partisipasyon plizyer pei pou kontribye pou ranfors «The Seychelles BrandÂ». Set en manifestasyon kot nou atir lemonn isi Sesel.\nDezyennman: eleksyon prezidansyel. En lekspresyon vivan e vibran nou demokrasi ! Nou pei in travers plizyer transformasyon dan son listwar. Le 14 avril 2004, mon ti poz premye pyer-fondasyon sa nouvo Sesel ki pou permet nou prospere dan sa monn konpetitiv. Mon’n komans en travay. Mon pa sa kalite dimoun pour mwan kit travay dan milye semen. Ozordi, nou annan nou en striktir solid e travay i la, pour batir sa ledifis ki pou abrit e akey tou Seselwa san leksepsyon. Sa travay, sa misyon, i mon pasyon, i mon lavi, akoz mon krwar dan mon pep, e lepep Seselwa i krwar dan mwan. Mon’n determinen pour mwan fini sa ki mon’n komanse avek pep Seselwa. Mon swe prensipal pour sa eleksyon, se ki i deroul dan lape, latolerans ek respe pour lopinyon kanmarad. Sesel pa pou zanmen sirviv dan dezord, diskord ek vyolans. Sesel pa merit sa zanmen. Sesel i merit sa ki byen! Sesel i merit laviktwar! Pour mwan se sa ki konte. E se sa Laviktwar pour Sesel.\nTrwazyennman : Zwe Dezil Losean Endyen. «Zwe Dezil» i ralye nou konman en nasyon dan en gran manisfestasyon sportiv kot nou pou afront meyer atlet dan nou rezyon. E kot nou espere sorti venker! En lot viktwar pour Sesel! Preparasyon i’n deza konmanse e mon annan tou konfyans dan nou bann atlet ek bann organizater. Pour sa levennman, Sesel pour akeir 2000 partisipan, pli gran nonm ki sa bann zwe in deza anrezistre, enkli nou bann partisipan Seselwa. Mon profite pour remersye tou lorganizasyon e endividi ki pe kontribye pour anmenm sa laviktwar pour Sesel, swa atraver bann sipor finansyel, oubyen atraver sa kontribisyon fer par plis ki 1000 volonter ki’n ofer zot letan. Sesel i dir zot mersi e swet zot bon kouraz. Mon osi zwenn mon lavwa avek sak Seselwa pour swet lekip Sesel tou le meyer e dir zot ki nou fyer ki zot pou reprezant nou dan sa levennman inoubliyab. Mon Gouvernman pou la avek zot.\nMe, pour mwan, laviktwar pour Sesel i osi al bokou pli lwen ki sa bann levennman.\nSak zanfan Seselwa, ki’n ne e grandi dan en lanvironman ideal pour son developman fizik e moral, i en laviktwar pour Sesel.\nPour sa anviron 20,000 zanfan ek zenn Seselwa dan lekol primer, segonder, ek pos-segonder ki benefisye avek ledikasyon gratwit, i en laviktwar pour Sesel.\nSak Seselwa ki fer sikse dan son karyer profesyonel, isi konman aletranze, i en laviktwar pour Sesel.\nSak fanmir ki pran posesyon son prop lakaz, i en laviktwar pour Sesel.\nSak pasyan Seselwa ki reisi reganny son lasante apre swen medikal, i en laviktwar pour Sesel.\nNou vye paran ki zouir zot konfor dan dinnyite e antoure par lafeksyon i en laviktwar pour Sesel.\nSak fwa ki lemonn i ekout nou lavwa lo nou pozisyon vizavi pitratri, lenerzi renouvlab, lanvironnman, nou drwa pou egziste konman en pti Leta zil, nou lendistri tourizm, lapes, nou lor ble, i en laviktwar pour Sesel.\nSak atlet ek sak artis ki fer monte nou paviyon isi e osi lo lasenn enternasyonal i en laviktwar pour Sesel.\nSak Seselwa ki pe fer sikse dan son pti biznes i en laviktwar pour Sesel.\nSak zofisye Lord ek Lape, sak Militer, ki travay avek disiplin e ki met an valer son liniform i en laviktwar pour Sesel.\nSak fwa ki nou bann solda, i reisi dan zot misyon i en laviktwar pour Sesel.\nSak fwa bann viziter i debark lo nou zil, i en laviktwar pour Sesel.\nSak travayer ki devoue e ki o servis lepep Seselwa i en laviktwar pour Sesel.\nVer Sesel 2020\nTou sa ki nou’n akonpli ansanm, tou sa laviktwar ver ki nou pe aspire, ti konmans par en vizyon. Nou konviksyon, konfyans ek determinasyon in fer li posib pour sa vizyon vin realite. Set atraver en vizyon kler ki nou kapab anmenn benefis konkret pour nou pep.\nOzordi, mon anvi partaz avek zot mon vizyon pour Sesel an 2020. Mwan prosen nou pou lans en lekspozisyon ki pou ilistre tou sa ki nou kapab akonpli si nou kontinnyen travay dir, e travay ansanm pour byennet nou pei.\nSa vizyon i fonde lo en prensip fondamantal - en meyer kalite lavi e byennet pour tou Seselwa.\nE pour nou annan sa meyer kalite lavi, nou bezwen kree ankor plis loportinite pour nou pep. Sak Seselwa i annan son par ladan. Sak Seselwa i bezwen pran son responsabilite. Sak Seselwa pou kapab war rezilta son travay ladan.\nTi annan en letan kot pour nou fransi baryer devlopman pour nou pep, nou ti bezwen gran lenvestisman etranze pour kree krwasans ek lespas ekonomik. Nou ti depann lo bann gran lotel de mark pour kree en non pour Sesel dan tourizm, par egzanp. Nou touzour bezwen lenvestisman pour kree lanplwa, pour kree krwasans, pour kree loportinite dan tourizm ek lezot sekter ki dekoul dan sa bann gran lenvestisman.\nMe plis ki zanmen, se nou bann biznes Seselwa, nou travayer Seselwa ki pou definir sa Sesel ki nou pou war an 2020.\nNou’n deza vin en nasyon antreprener. Nou’n vwar ki mannyer biznes Seselwa pe fer nou lekonomi vibre.\nSesel 2020 i reponn de kestyon:\nKote mwan, konman en Seselwa, mon vwar mon ladan?\nEski lespwar i la pour mwan, konman sa Seselwa ordiner, ganny en par ladan?\nVer 2020, nou pe met zefor ansanm pour nou fransi ankor en baryer, pour nou vin sa nasyon envestiser. Â Nou pe envesti dan nou menm. Nou pe envesti dan nou zanfan. Nou pe envesti dan nou laviktwar - laviktwar pep Seselwa.\nDan nou vizyon pour 2020, nou pe kree sa lespas ekonomik atraver nou bann nouvo zil: Aurore, Soleil, Eve, Romainville, ek Perseverans. Lo Aurore, Soleil ek Eve, nou pe kree loportinite pour Seselwa devlop apepre 1,400 lakaz dan diferan stil ki marye byen avek nou idantite kreol Seselwa ek nou lanvironman. Sa bann lakaz pou ganny tender avek Seselwa ki oule son prop lakour ouswa ki anvi fer devlopman komersyal. Nou proze waterfront k’in ganny relanse koman proze «La Promenade», pe ganny rezerve pour lenvestiman Seselwa. Ler nou azout nouvo La Promenade avek loportinite lo sa bann zil, nou pou annan fasilite pour anviron 400 linite ki pou servi koman laboutik, latelye pour pti biznes, ek nouvo biro - 140 lo Aurore, en santenn lo Soleil, en senkantenn lo Eve, e en swasantantenn lespas pti magazen osi byen ki bann kiosk lo La Promenade. An plis nou pe kree en douzenn nouvo sit pour bann devlopman lotelri: 3 a 4 lo Aurore, 1 lo Soleil, 3 lo La Promenade ek Ile Hodoul, e 3 lo Eve, sankont bann lezot posibilite pti «guest house».\nSesel 2020 i ofer loportinite an abondans pour Seselwa. Lo Ile Soleil, provizyon pour en nouvo lekol ek en lopital in deza ganny fer. Lo Romainville nou pe enplimant en proze windfarm, e nou pe etidye en proze lenerzi soler pour nou kapab soutenir devlopman lenerzi alternativ e redwir nou depandans pti a pti lo karbiran enporte. **\nNou’n fer konblaz, pour nou met loportinite dan lanmen Seselwa. Â Nou pe konsolid sa vizyon. Â Atraver sa bann zil, nou kapab kree larises pour nou pei.\nByento, an Mars, zot pou kapab eksperyans e apresye TOU sa ki mon pe loz lola dan EXPO Sesel 2020. En linisyativ ki pou demontre tou sa ki nou kapab akonplir. Dan sa Expo 2020, tou bann plan pour sa bann nouvo zil pour ganny partaze, e zot pou menm kapab konmans fer laplikasyon pour zot proze pour lozman swa pour biznes tel ki biro, latelye travay, proze lotelri ouswa restoran.\nNou Sesel 2020 pou ilistre tou lanbisyon sa nouvo zenerasyon Seselwa.\nEnn nou pli gran defi pour nou konkretiz nou vizyon pour 2020, se en servis piblik ki performan e ki adres bann konsern nou popilasyon. Nou kapab etabli pli bon progranm, me si progranm pa ganny byen administre, nou pa pou reisi.\nDan sa nouvo Sesel, annou pa esper piblik vin kot nou, annou al ver nou piblik. En bon servis, pa demann bokou. I demann en bon formasyon e en bon dispozisyon anver nou travay. Annou pa pas nou letan pou rod rezon oubyen avans argiman akoz tel ketsoz pa kapab bouze ou tel projet pa kapab demare. Annou plito rod fason ek mwayen pou rezoud problenm e sirmont bann obstak. Napa pli gran satisfaksyon ki ed enn nou konpatriyot letan i bezwen en sipor.\nDan nou zefor pou amelyor servis piblik, Gouvernman i’n mandat SIM pou delivre bann kour formasyon ki annan pour bi elev nivo konesans ek konpetans travayer servis piblik avek lide ki, a zot tour, zot kontinnyen amelyor servis ek standar nou servis piblik. Nou pou osi met a dispozisyon piblik en hotline kot zot kapab fer zot konplent avek sizesyon lo servis ki zot pe gannyen dan bann diferan departman servis piblik.\nMon profit sa lokazyon pou felisit sa bann travayer servis piblik ki travay avek konpasyon ek pasyon.\nTou pei o-monn in sibir konsekans kriz ekonomik e finansyel global. E Sesel i pa en leksepsyon. Me, dan sa kriz, isi Sesel, napa personn ki’n perdi son lakaz, parey plizyer pei Lerop. Â Napa dimoun ki labank in sezi son propriyete, parey nou’n war Lanmerik.\nDifikilte ekonomik e finansyel ki nou’n rankontre in met retar dan nou plan pou konstri 5,000 lakaz dan 5-an. Tou-d-menm ant 2006 e Avril 2011, nou pou’n fini konstri e delivre 1404 lakaz, san kont proze Perseverance. Kant-a Perseverance, 1055 younit pou ganny «allocate» disi 2012. An total, ant 2006 ziska lannen prosenn, 2459 lakaz pou’n fini ganny met a-dispozisyon Seselwa. Sa i reprezant anviron 50% sa ki nou ti’n promet inisyalman.\nProze lakaz Perseverans i donn lespwar bokou fanmir ki pe reve ganny zot prop lakaz. Sesel i enn sa pei rar ki zis en proze tousel parey Perseverance i fer provizyon pour 70% lakantite lakaz ki son sitwayen i bezwen. Sa dan limenm i en laviktwar pour Sesel. Me i osi montre ki i annan en kantite posibilite pour sekter prive osi zwe en rol pour konstri lakaz pour benefis nou pep. Nou bezwen kontinnyen travay pour rod solisyon innovatif pour defi ki devan nou.\nAktyelman, i touzour annan serten fristrasyon pour bann ki pe esper lakaz depi plizyer lannen. Sa fristrasyon i la, akoz se selman atraver gouvernman ki zot kapab ganny en lakaz oubyen en bout later a en pri abordab.\nSistenm alokasyon lakaz i ganny fer lo en baz prioriter. Bokou korespondans ki mon resevwar i kestyonn sa polisi priyorite. De nouvo, nou bezwen asiz ansanm e vwar ki mannyer nou kapab amelyor sa servis. Dan ka alokazyon lakaz ek later, i annan bokou zefor lo lapar sa de minister konsernen pour fer zot mye pou delivre. Alors annou aprezan anmelyor sa servis! Minister Later ek Minister Devlopman Kominoter in ganny direktiv pour idantifye bann bout later gouvernman ki pa tonm dan «land bank» dan bann distrik e vann dimoun ki’n fer laplikasyon e ki pe espere pandan plizyer lannen.\nReform Dan Lasante\nSet mwan apre ki mon’n apwent en nouvo minis pour diriz minister Lasante, en minister ki sitan enportan e frazil parey lasante en pep, en travay enportan i’n konmanse pour prezant lepep Seselwa avek reform dan nou sistenm lasante. Sa reform i annan pour bi, prensipalman, valoriz sa travay sitan nob ki nou bann travayer lasante pe fer, me pli enportan ankor, permet etabli en konfyans total tou Seselwa dan nou servis lasante. Mon diskit avek tou kous nou sosyete, e mon konstate ki i annan en kantite defayans avek prosedir ek direksyon dan lopital. Bokou fwa, sa i en persepsyon. Me larealite i reste ki i annan bokou pour nou aranze e pour nou amelyore. Sif pour zanvye 2010 ziska fevriye 2011 i endike ki plis ki 1000 Seselwa ti deplase a-letranze pou al rod swen medikal. Sa i enkli bann ki gouvernman i’n pey tou zot fre medikal. Reform dan lasante i osi viz ver kreasyon sa platform pour nou kapab asire ki tretman avanse i kapab ganny fer dan nou pei. Letan nou koz lo en nouvo Sesel, nou pe koz lo nesesite travay pour ameloyer e ankouraz nou sistenm lasante.\nEn Kominote kot Tou zanfan i Nou Zanfan\nReform dan ledikasyon pe konmans vwar en nouvo lesor ek lapros dan kominote. Konsey bann lekol i donn loportinite pour lakominote kontribye dan lavi edikasyonal zanfan. Sa i en bon konmansman. Me nou oule al tre lwen dan nou demars pour nou fer bouze nou kominote. Annou viz ver en kominote kot tou zanfan i nou zanfan, kot tou fleo sosyal i nou konsern, kot tou loportinite i ganny byen sezi, e kot sa sans «mon kominote» i mon konsern, e i ganny enkilke dan sa ki pli pti ziska sa ki pli aze.\nVer «Sesel 2020», lakominote i envit bann lorganizasyon relizye ek lezot lenstitisyon ek lorganizasyon pour form parti en kominote vibran e dinamik. Zot korperasyon, ensi ki korperasyon tou paran ek zelev, i primordyal pou adres sa problenm disiplin ek delenkans dan nou letablisman edikasyonnel. Dan sa konteks, Minister Ledikasyon pe entrodwir ledikasyon sivik dan tou lekol. Minister Ledikasyon pou osi ogmant sipor ki i akord Legliz Katolik pour donn formasyon bann ansennyan larelizyon dan tou lekol. Formasyon moral e spirityel nou zanfan i endispansab dan kreasyon en sosyete stab e solid. Mon profit sa lokazyon pour remersye tou sa ki pe ede dan nou demars pour promot valer moral, spirityel, kiltirel, lafanmir ek volontarya dan nou konminote. Resaman bann Leser St. Joseph Cluny ti selebre 150-an depi zot o servis lepep Seselwa. Pour sa, o non Sesel e o non pep Seselwa, mon dir zot en gran mersi.\nMadanm Seselwa, Lafors Sesel\nSesel i parmi bann premye pei o-monn pou akonplir bann «Millenium Development Goals», ki viz osi lepanwisman ek developman bann madanm. Deza nou’n konmans travay ver bann MDG+ dan domenn ki promouvwar madanm Seselwa dan bann pozisyon kle dan nou pei. Madanm Seselwa i’n touzour lafors lafanmir ek nou nasyon. Le 8 Mars i pou fer 100-an depi ki mouvman emansipasyon bann madanm ti ganny rekonnet dan lemonn. Pou konmemor sa levennman istorik e an rekonesans e an selebrasyon rol krisyal bann madanm dan nou sosyete, Gouvernman i’n deside fer le 8 Mars sa lannen en konze piblik. Mon profite pou swet tou madanm Seselwa bon kouraz e dir zot mersi pour zot kontribisyon enportan dan nou pei.\nNou pti, me nou vizyon e nou determinasyon pour en meyer kalite lavi pour lepep Seselwa i viz lwen. Nou oule fer plis, pli byen, e donn Sesel laviktwar ki i merite. Mon oule vwar en Sesel kot Seselwa pe debrouye, pe sezi loportinite dan plas asize e esper loportinite vin kot zot. Pour ou kapab amenm ou prop laviktwar, ou bezwen al rode sa laviktwar. Travay dir, travay pli dir, se sa ki aport laviktwar.\nMon’n koz bokou lo nou laviktwar, lo nou sikse ek mon vizyon pour Seselwa pour sa bann prosen lannen, e sa ki fer nou annan lespwar. Sepandan, mon pa innyor bann defi ki nou pe fer fas avek.\nFleo Labi Sibstans\nPremye e pli serye, se labi ek trafik drog dan nou pei. Mon refize kwar ki nou, konman en nasyon, pa kapab zwenn lafors ansanm e deklar lager kont sa fleo e elimin li en fwa pour tou. Vyolans, delenkans, prostitsyon, vol, bandisite, konportman antisosyal ek lezot fleo nou sosyete i souvan-d-fwa liye direkteman avek labi sibstans. Sa fleo pa pe zis vol kouraz nou lazenes me i pe vol lavenir nou Sesel. I annan en travay serye ki tou politisyen e lanasyon annantye i bezwen fer pour elimin sa fleo. I bezwen annan en langazman senser e onet.\nSa lalit kont konsomasyon ek trafik drog i pa zis mon lalit, pa zis lalit legliz, ouswa lalit governman. I en lalit pour Sesel. I en lager pour sov nou lafors travayer. Droger pa kapab travay, e si nou pa sov nou lazenes, nou pou bezwen kontinyelman pe rod etranze pou fer louvraz ki Seselwa i kapab fer. Pour mwan, sak fwa ki en trafiker i mont Montagne Posee i en laviktwar pour lazenes Seselwa. Mon felisit NDEA ek Lapolis pour sa bon travay ki zot pe fer dan sa domenn. Me Zidisyer i bezwen pli aktif dan pourswit sa bann kriminel ki pe detrir nou lazenes. Lannen 2010 ti annan plis ki 600 larestasyon liye avek labi ek trafik drog. 14 trafiker in kondannen. Malgre serten sikse ki nou’n anrezistre, drog i ankor pe ganny trafike Sesel. Nou zenn i ankor pe tonm dan labi sibstans. Zot konn mon pozisyon lo sa size. Zero tolerans! Napa negosiasyon lo size drog ! Mon oule vwar nou pei, nou zanfan, pe viv byen lwen avek sa menas. Mon swete vwar plis zefor a tou nivo pour ede sov nou bann zenn ek nou pei kont sa fleo.\nDan nou zefor reabilitasyon e reensersyon zenn ki’n tonm anba lenflians drog, Gouvernman pou siport Legliz Katolik finansyelman dan konstriksyon ek renovasyon de sant - enn Praslin e lot Mahe. I pou osi fer en kontribisyon bidzeter anyel pour zot fonksyonnman.\nLemonn pe ankor enn fwa sibir en logmantsyon dan pri manze, komodite-de-baz ek karbiran. Lorganizasyon Mondyal pour Lalimantasyon (FAO) ensi ki Labank Mondyal i’n predir en logmantasyon pli o ankor.\nSi i annan en swe pli pros avek mon leker, se vwar en meyer kalite lavi pour sa pep ki’n elekte mwan pour servi zot. Tou travay gouvernman, tou mon desizyon i baze lo la. En logmantasyon saler sakfwa pri komodite i monte, i petet sa solisyon ki paret pli fasil. Sa politisyen ki pa dan gouvernman e ki dezespere pou form en nouvo governman, i kapab ofer elektora sa solisyon « ideal». Me, les mwan dir zot, ser frer ek ser Seselwa, i annan en gran distenksyon ant sa ki ideal ek sa ki reel. I annan en gran distenksyon ant en politik responsab ek en politik bonmarse. Si ti posib, yer menm mon ti’n anons logmantasyon saler pour tou travayer.\nMe, annou regard larealite.\nI annan anviron 30,860 travayer dan sekter prive. Se sekter prive ki fer marse moter lekonomi nou pei. Lalwa lo saler minimonm i osi aplikab pour sekter prive. Nou pe dir larg lanmen pti Seselwa. Le li kree larises e kontribye anver prosperite nou pei. Ki mannyer nou pou fors li ogmant saler son travayer, sirtou si i pa pe fer en profi? Sa pti Seselwa pou bezwen deklar fait avan menm ki son lanmen i large! Nou pou touy son biznes e kree en kantite somaz.\nEn lot argiman ki nou tande se ki Gouvernman i bezwen retir taks lo serten servis ek komodite. Me lekel ki ti pe rod laplenn nivo? Lekel ki ti pe debat pour en «fair deal»? Ozordi nou annan en sistenm taks ki aplikab pour tou. I form parti nou reform ekonomik ki nou ti antreprann an 2008. Taks ki ganny kolekte i sanmenm sa ki garanti en ledikasyon gratwit, en lasante primer gratwit, e ki permet nou kontinnyelman amelyor nou lenfrastriktir sosyal. Nou bann aki sosyal, nou pou prezerve a tou pri! Nou sistenm taks i en mwayen kle pou permet sa.\nSepandan, touzour dan nou zefor pou amenm sa meyer kalite lavi pour lepep Seselwa, a partir le 1er Mars pou napa income tax lo gratwite par anba Rs10, 000 /- Sa i aplikab pou tou travayer Seselwa.\nSi nou onet avek nou lekor, nou ava rekonnet ki i annan en zefor kontinyel pou stabiliz pri lavi, e fer ki i abordab pour tou Seselwa. Pour bann ki travay e pe ganny en saler minimonm e ki pa kapab fer de bout zwenn, Lazans Byennet Sosyal i la. I annan anviron 3600 dimoun ki dan lanplwa ki pe benefiye aktyelman anba sa Lazans. Pri elektrisite ek transpor piblik in redwir avek don zenerater ek bis ki Abu Dhabi i’n ofer nou. Tou etidyan pos-segonder, san leksepsyon, i ganny en allowance. Zanfan primer konman segonder i kapab benefisye anba dedicated fund, ki a-dispozisyon zanfan mwen fortinen. Sa lannen Gouvernman in met en bidze de milyon roupi pour sa fon, e Children’s Fund i donn sak lekol 25,000 roupi pour ed bann zanfan ki pli bezwen gannny asiste. An plis, Children’s Fund i kontribye 337,500 roupi pour swen zanfan apre ler lekol pour bann paran ki fini travay tar.\nLazans Byennet Sosyal i reste sa opsyon ki en Seselwa ki dan bezwen i annan pour kapab fer fas avek difikilte finansyel. Me son manda i al bokou pli lwen. I bezwen asire ki napa labi e ki sa ki kapab travay, I al travay. Depi son kreasyon, i’n plas anviron 230 dimoun dan lanplwa. Sa Lazans i ankouraz sa bann dimoun ki pe travay. Pour sa travayer ki son saler i minimal e ki ankor pe rankontre problenm finansyel dan lakour, Byennet Sosyal i devret e merit kapab asiste toudeswit. I vre ki i annan ankor konplent lo sa Lazans e lo son lefikasite an zeneral. Pou swiv e konsey tou sa kliyan ki pe ganny sa servis i pa en latas fasil. Me sa ki i enportan pour nou retenir se ki en dimoun dan bezwen pa kapab esper plis ki trwa zour pour ganny en lasistans.\nNou bezwen regard lwen. Nou bezwen regard lentere nou pei an antye. E lentere nou pei se stabilite politik, ekonomik e sosyal.\nSize sekirite alimanter i enn tre enportan ki personn pa devret pran a-la-lezer. Se pour sa rezon ki apre ki i ti’n pas reponsabilite bann lenfrastriktir kle dan sekter lagrikiltir avek Korperativ bann fermye, Gouvernman i’n kontinye travay tre pros avek sa lorganizasyon.\nNou lobzektiv se pou amelyor prodiktivite ek soutenabilite sekter agrikol.\nNou sekter elevaz zannimo i’n fer fas avek bokou konpetisyon avek lavyann enporte. An efe, bokou bann laferm elevaz ti pe koup ou preski aret prodiksyon an rezilta sa konpetisyon.\nPou soulaz bann prodikter, Livestock Trust Fund ti intervenir e donn en sibvansyon 5 roupi par kilo lavyann poul. Sa mezir ti annan en lefe imedya lo pri lavyann poul lokal, e plis ki 150 tonn lavyann poul ki ti a pe stoke dan bann kolstor ti ganny vann. I reasiran ki ozordi bann elevaz pe repran zot lanpler.\nAvek bi pou garanti soutenabilite prodiksyon lavyann, Gouvernman, avek led Labank Afriken pour Devlopman (ADB), pe komans en letid lo lefikasite nou sistenm elevaz pou amelyor prodiktivite sak staz prodiksyon, asir en pli bon nivo profitabilite e meyer akse lo marse lokal.\nLo kote lapes, travay pe kontinyen pou amelyor bann lenfrastriktir pou permet bann peser meyer akse avek bann resours ek fasilite lapes. Travay amelyorasyon in ganny fer lo por lapes artizanal Viktorya, e travay pe kontinnyen lo devlopman por lapes Bel Ombre ek Providence. Lezot travay pour lezot lenfrastriktir lapes artizanal e semi- endistriyel i an se-moman swa dan staz enplimantasyon oubyen dan preparasyon «tender» pou lenplimantasyon pli tar sa lannen.\nDefi sanzman klima\nDan mon bann demars aletranze, mon touzour met lanfaz lo nesesite pour lemonn trouv en solisyon soutenab e dirab anver sa fenomenn global ki afekte limanite annantye: sanzman klima. Bann pti Leta zil pe sibir son konsekans dan en fason dramatik. Isi, Sesel, nou’n pan’n ganny eparnye. Nou pe santi li atraver sanzman dan letan. Lasesres lannen pase, i enn pli pir ki nou’n deza sibir.\nKi mezir nou pe pran pou rezoud problenm aprovizyonnman delo potab dan letan lasesres? Gouvernman pe finaliz en plan nasyonal lo provizyon ek stokaz delo pour sa prosen 20-an ki pran kont nou kapasite pour anmas plis delo pandan lasezon lapli. Bann mezir imedya i:\nTransfer delo sorti Mt. Simpson dan danm La Gogue\nOgmant kapasite stokaz danm La Gogue par 60% an ogmantan so oter\nOgmant kapasite plant desalinasyonÂ\nAnkouraz bann gran proze lenvestisman, i konpri bann lotel, pour envestir dan zot prop sistenm desalinasyon\nRanforsi sa «scheme» ki deza an plas, a-traver PUC, pou ankouraz tou lakour annan zot prop tenk delo\nâ€¢ Fer li mandatwar ki tou nouvo batiman komersyal e gouvernmantal i annan son prop fasilite stokaz delo.\nLetan napa narnyen pou kritike, letan laviktwar i pour Sesel, politik bonmarse i atak sa ki pli sansib dan nou santiman. Sa se nou idantite, konman Seselwa. Sa se nou patriotizm. I annan ki dir ki etranze pe pran plas Seselwa. Eski etranze pe pran plas Seselwa? Statistik i montre ki an 2005 ti annan 319 etranze ki ti pe travay dan gouvernman. Ozordi sa sif i 191, lamazorite parmi zot dan Minister Lasante ek Ledikasyon. Sa i en laprev formel ki i annan en zefor pou ranplas etranze par Seselwa.\nI annan en total 30,860 anploye dan sekter prive ozordi. Parmi, i annan 21,030 Seselwa ek 9,830 etranze. Lamazorite mendev etranze i dan sekter tourizm ek konstriksyon. Eski nou fer tou sa etranze ki dan konstriksyon, dan lendistri tourism, ale? Eski nou aret fer lakaz? Eski nou ferm lotel? Eski nou pous tou sa bann ansennyan ek dokter etranze? Eski se sa ki serten i anvi vwar?\nDan tou pei o-monn i annan etranze ki pe travay. I annan en kantite nou, Seselwa, ki pe travay a-letranze. Eski nou ti a kontan war nou prop frer ek ser ganny pouse dan sa bann pei senpleman akoz zot «etranze»?\nLenvestisman etranze i kree biznes e donn lanplwa. I kontribye anver nou byennet. I bon pour Sesel. Mantalite serten ek sa kanpanny politik bonmarse ki pe senm zenofobi dan nou pei i fer Sesel ditor. I denigre nou.\nNou merit akey etranze ki viv parmi nou avek respe. Par kont, nou osi ekspekte ki zot respekte nou lalwa, nou kiltir ek nou koutim. Detanzantan nou ganny rapor ki nou travayer Seselwa i ganny maltrete par zot siperyer etranze dan bann landrwa travay spesifik. Mon totalman kondanm sa e nou pa toler personn vin maltret nou Seselwa. Minister Lanplwa i la pour asire ki sa pa arive. Dan bann sirkonstans kot i annan levidans, Gouvernman pa’n zanmen ezite pou fer sa etranze kit pei.\nI annan sa persepsyon ki Gouvernman pe vann later Sesel avek etranze. Sesel i annan en teritwar 45,539 ektar later. Ladan i annan 2800 ektar ki’n ganny vann avek etranze. Sa i reprezan 6.15% nou teritwar. Sa ki nou bezwen eksplik klerman e fer konpran serten dimoun se ki 95.5% later dan sa 6.15% ki’n ganny vann avek etranze i later prive. Wi, gouvernman in vann later. Me fer en letour partou: nou pou vwar lekel ki’n benefisye avek distribisyon later Sesel. Se sa sitwayen Seselwa ki ti reve en zour pou zot ganny son prop lakaz ki sa Gouvernman in vann li later a en pri sibvansyonel e tre abordab.\nEksepte dan serten ka eksepsyonnel - dan lentere nasyonal - Gouvernman pa’n vann later Sesel ek etranze. Me, dan bann ka kot lentere nasyonal i’n egzize, Governman i’n lease later pour bann proze ekonomik, parey lotel, avek etranze ki’n anmenn gran ranman pour Sesel.\nAnnou rapel: se sa Gouvernman ki’n asire ki nou Seselwa ordiner i ganny son kare later.\nNou’n osi antann koze bokou lo relasyon Sesel avek nou bann partener privilezye. I fatig zot ki sa bann pei oubyen lorganizasyon pe ofer nou don oubyen led. Zot pe demande akoz Sesel pe resevwar tou sa bann don. Zot i’n menm akiz mwan ki mon pe vann Sesel avek pei etranze. Zot i’n demande akoz Lenn tou resaman in ofer nou en bato ek en avyon pour nou Gardkot, ek en poze IT ? Akoz Lasinn in konstri lekol, lopital, lakaz, batiman Parlman e byento Zidisyer, eks? Akoz Linyon Eropeenn pe kontinnye ed nou dan sekter lapes e resaman dan nou lalit kont piratri? Akoz Abu Dhabi, dan son zenerosite, pe ofer nou lasistans pour en valer plis ki 150 milyon dolar : proze lakaz, baz naval, radar, sant diagnostik, 40 bis, lansennyman ennformatik dan lekol, zenerater, «windfarm», e plizyer lezot ankor? Kwa ki deranz zot dan sa? Eski sa i vedir ki mon pe vann Sesel a bann pei etranze? Eski sa bann don i pour mwan oubyen pour lepep Seselwa anntye ?\nAkoz sa bann partener pa ti pou ed Sesel? Akoz Sesel pa merit annan bann pei zanmi, ki oule ed li e ki apresye li? Akoz fodre nou ganny kit deryer? Me mwan, otan ki mon diriz sa pei, otan ki mon dir lepep Seselwa leve e debrouye, mon osi mon pou leve e debrouye. Mon pou kontinnyen al rode pour sa pep. Anba mon direksyon, Sesel pa pou zanmen ganny kit deryer. Anba mon direksyon, nou pou asir laviktwar pour Sesel.\nEn leson pour nou tou\nEnn-an apre sa lensidan polisyon par ASCON La Misere, demars pe finalize pour konpansasyon bann zabitan ki’n ganny afekte. I annan plizyer leson pour nou tou tire dan sa lensidan polisyon.\nI annan nesesite pour bann lazans gouvernmantal konsernen reste touzour vizilan e swiv de-pros bann gro proze, e fer sir bann regleman i ganny swiv e respekte.\nDezord ek demonstrasyon pa zanmen amenm rezilta. I konplik e retard ketsoz. Se dan lape e dan en fason sivilize ki keksoz i aranze.\nNou bezwen touzour atantiv anver nou pep\nZabitan La Misere i’n ganny en lendikasyon kler ki ler politik bonmarse i enterfer avek travay legal ek negosiasyon, lazistis i pran pli lontan.\nOzordi, mon oule profit sa lokazyon pour mwan dir senserman avek zabitan La Misere ki mon Gouvernman i la akote zot. Nou pe fer tou pour ki zot ganny zot konpansasyon. Sa lensidan polisyon par ASCON i regretab. Mon swete ki zanmen ankor okenn fanmir Seselwa i sibir sa soufrans.\nLavenir, prosperite ek progre nou pei i depann lo travay dir. Mon swe se ki sak Seselwa i asim son responsabilite, ki sak Seselwa i travay dir pour byennet son fanmiy ek son pei. E atraver nou prodiktivite, nou tou nou ava rekolte fri nou travay. Sa se en lot laviktwar pour Sesel.\nMon Gouvernman pou kontinnyen met tou myayen posib a-dispozisyon Seselwa pour ki nou asim nou desten, nou lobligasyon, nou drwa ek nou responsabilite. Nou pou kontinnyen met an plas bann politik ki asire ki Seselwa i vin bann travayer responsab, bann antreprener, bann «manager», propriyeter zot prop biznes ek lantrepriz. Ki zot partisip dan kreasyon larises ek prosperite nou pei. Se sa ki nou oule dir par «ownership» ek «empowerment», e nou pou touzour rod fason etann sa bann prensip.\nI annan anviron 1150 Seselwa ki travay dan lizin ton IOT. Sa bann travayer pa kalifye pour bann benefis tel ki gratwite parey lezot travayer Seselwa dan sekter piblik. Se pour sa rezon ki Gouvernman i’n deside rezerv en poursantaz «dividend» ki i resevwar pour son par dan IOT, e met sa dan en fon spesyal ki pou kouver peyman benefis ki travayer Seselwa IOT pa ti pe gannyen avan. Sa i a ankouraz plis dimoun travay dan lizin dan nou bi ranplas travayer etranze par Seselwa. I osi en garanti ki ler sa Seselwa i pran son retret i pou osi annan son benefis. Mon annan plezir pou anonse ki tou bann travayer Seselwa IOT ki pe al ganny zot konpansasyon sa lannen apre plis ki 5-an servis, pou osi ganny en gratwite anba sa «scheme», parey tou lezot travayer sekter piblik. Peyman gratwite pou fer an Avril sa lannen.\nTouzour, dan perspektiv «ownership» ek «empowerment», Gouvernman i’n deside pou vann inisyalman 40% son par dan Labank Savings avek tou kliyan ek anploye sa labank ki enterese aste par ladan. Sa pou pran lefe apartir 15 Avril sa lannen. Gouvernman pou anons byento bann mekanism finansyel abordab ki ava permet bann dimoun enterese partisip dan sa proze.\nSekter ekonomik ek finansyel\nSikse polisi ekonomik ki nou’n enplimante pandan sa de dernyen lannen in anmenn bokou benefis pou nou, plis ki nou ti ekspekte. Sa mwa menm, klasman Sesel ti ganny ogmante par lazans klasman enternasyonal Fitch sorti B pou vin B+ avek en outlook stab. Sa in ariv a en moman ler plizyer pei devlope ensi ki bann gran labank pe ganny downgraded. Tou Seselwa i devret fyer sa lakonplisman.\nOzordi, plizyer pei, i konpri serten pei Eropeen tel ki Lagres, Lirlann, pe sibir en nivo det ki pe kontinyen ogmante. Â Sesel, li, i pe diriz ver en nivo det soutenab. Nou Sesel, nou pe zouir en lanvironman kot nivo krwasans i for, an menm tan ki lenflasyon i reste tre ba. An 2010, nou ti anrezistre 6.2% to krwasans ekonomik an term reel, e lenflation ti preski zero.\nLezot endikater nou lekonomi i tre ankourazan. An 2010 nou ti war en rikord dan lakantite touris ki ti vin Sesel, en total 174,529. Deza depi komansman 2011, nou pe war en logmantasyon par rapor a menm peryod lannen pase. Lo kote lenvestisman etranze direk (FDI), apre en lannen eksepsyonel an 2010 kot nou ti war en total US0 million verse dan nou lekonomi, an 2011 nou ekspekte ankor anviron US0 milyon. Performans domestik in osi tre solid.\nLezot endikater ekonomik Sesel i dir ankor plis: en sirplis fiskal ki fondamantal pour nou kontinnyen redwir nou det nasyonal; en to lezanz ki tre stab; reserv deviz etranzer ti’n ariv pros US0 milyon a la fen Zanvey 2011, ki egal a 2.4 mwa kouvertir lenportasyon.\nDan sekter finansyel, zefor bann labank gouvernman pou pran lavans dan rediksyon to lentere in komans peye. An moyenn, to letere labank komersyal ti’n desann 11.5% an Desanm 2010, sorti 16% dan premye trimes 2009. Menm si nou rekonnet zefor lezot lenstitisyon finansyer ki’n kontribye dan sa rediksyon, mon Gouvernman i santi ki sa ki zot in fer i pa ase.\nAtraver nou bann labank piblik, Gouvernman pou kontinnyen fer tou ki i kapab pou kontinnyen redwir to lentere ek lezot kou ki dimoun ek biznes i peye lo zot loan. Alors, mon lans en lot lapel avek bann labank prive pou swiv legzamp labank piblik. In ler pour bann labank konpran ki kredi banker i enn bann lakle developman ekonomik. Konsider lezot ketsoz apar zis zot profi! Anmenn bann kondisyon pli favorab, ki swa rediksyon zot to lentere, zot bann komisyon, bann garanti eksesiv, e bann period tre kourt ki zot demann bann kliyan pou repeye.\nFenomenn piratri i avek nou, e i pou reste avek nou ankor byen lontan tan ki problenm Somali koman en Leta viyab pa ganny rezoud. E nou bezwen fer fas a sa problenm avek realizm, riger ek determinasyon. Sesel i annan en pti Lafors, ki protez nou lentegrite teritoryal, nou sirvi ek nou aktivite ekonomik. Nou annan en pti Lafors, me en Lafors determinen e kouraze ki’n rankontre bokou sikse dan nou lalit kont piratri modern. E sa in vinn en laviktwar pour Sesel. Pour sa mon felisit ankor enn fwa nou bann militer. Ozordi napa okenn Seselwa ki kapab kestyonn rezon-det nou Lafors Defans. Lakominote enternasyonal in promet nou bokou lasistans me sa i pran en kantite letan pou materyalize. Se pour sa rezon ki mon ti eksprim mon dezwapwentman dan rakont ACP ki ti fer tar lannen pase. Sepandan i annan serten devlopman pozitiv. Linyon Eropean i’n anonse ki i pou siport nou avek en milyon Euro par an pandan trwa-zan pour kouver parsyelman depans ki nou fer pour proteksyon nou delo teritoryal. Lenn, Lasin ek Abhu Dhabi osi i’n siport nou avek bann resours enportan dan sa lalit. Me fodre nou ganny plis resours, pour patrol, pour prizon, pour nou sistenm zidisyer, e pour nou Lafors an zeneral. Menas pitratri i pa konsern Sesel tousel, me lemonn antye.\nMe, mon repete, problenm piratri pa pou kapab rezoud lo lanmer tousel. Kominote enternasyonal i bezwen pran an konsiderasyon problenm Somali dan tou son dimansyon.\nAvek en popilasyon anviron 7 bilyon zabitan, defi ki lemonn pe fer fas avek napa limit. Lasyans i parfwa permet nou trouv solisyon pour plizyer defi ki en popilasyon lemonn an kwrasans eksponansyel i egzize. Me lasyans tousel pa pou rezoud tou problem lemonn. Travay ansanm, atraver frontyer, atraver pei, atraver gouvernman, atraver konminote i reste enn bann larepons pli realis.\nSerten parmi nou pa realize ki mannyer nou en pep beni. Sa koezyon sosyal ek sa larmoni ki fer sa nasyon kreol Seselwa napa ankor dan lemonn. Nou annan nou plas dan lemonn, nou annan zanmi - bann partener fidel - ki la pare pour ed nou. Annou protez sa lanmitye. Annou debaras nou avek politik bonmarse. Annou azir dan lentere Sesel.\nNou 89,000 dan sa 7 bilyon zabitan lemonn. Nou pa tousel; nou pa kapab viv an izolasyon. Plis ki 90% sa ki nou konsonmen i sorti partou atraver lemonn. Leta nou nasyon i, an grann parti, liye avek sa ki pe pase dan lemonn. Nou abilite pou adapte, pou vinn pli inovatif e pli rezilyan i liye avek sor sa vilaz global ki nou partaze. Odela tou, i osi ganny determinen par nou travay dir e nou sans responsabilite anver nou lekor, nou fanmiy, nou lakour, nou konminote, nou pei e sa monn ki nou viv ladan¦\nDan sa nouvo Sesel ki nou pe viv ladan, napa plas pour divizyon, napa plas pour mediokrite, napa plas pour zenofobi, napa plas pour sa ki pa kontan Sesel. Dezorme tou nou sikse, i laviktwar pour Sesel. E sa laviktwar se pour tou Seselwa premye.\nKi Bondye i kontinyen beni nou pti pei e lepep Seselwa.


Wednesday, 13 December 2017\tCommunique\nKominike Lapolis 13/12/2017\nDan en zizman rann par Lakour Siprenm Yer le 12 Desanm 2017, en zonm Belvedere in kondann 6an Prizon pour lofans 'Agresyon Seksyel' kont en pti fiy 8an.\nSa lensidan ti ariv an Out 2015 kot lakour kot sa zonm ki trouv boper sa pti fiy ti pe reste ansanm avek li. Sa letan sa akize ti annan 27an.\nTuesday, 12 December 2017\tCommunique\nKominike Lapolis 12/12/2017\nLapolis in raport en lensidan kot dife in konpletman detri en lakaz Brilliant, tar yer swar.\nDapre rapor sa lakaz I propriyete Msye Philip Confiance e I ti li tousel dan sa lakaz ler ki sa lensidan ti arive.\nTouzour dapre rapor, I posib ki sa dife in ganny mete par ekspre me lapolis in lans en lanket pou konn vre sirkonstans dan sa lensidan.\nLapolis in osi raporte ki swivan larestasyon Andre Michel le 27 Novanm 2017 kot apre I ti ganny anmennen ankour e ganny rimann ziska ozordi le 12 Novanm dan plizyer ka ‘Kas lakaz e Vole’; sa zonm in ozordi apremidi repas ankour kot in ganny sarze dan omwen kat sa bann ka ki enkli ‘vole dan Transpor’ e ‘Kas Lakaz e Vole’.\nLakour in ordonnen ki Andre Michel I ganny rimann dan Prizon Montanny Poze ziska le 26 Desanm 2017 ler ki I pou reganny anmennnen ankour kot lakour pou pas santans lo li pour sa kat lofans dan ki in ganny sarze e kot I osi ekspekte ganny sarze pour larestan lofans ki in komet dan ki lanket I ankor pe kontinyen.\nMonday, 11 December 2017\tCommunique\nKominike Lapolis 11/12/2017\nLapolis in raporte ki en madanm nasyonalite Swedwa, aze 27an in ganny transporte Lopital Sesel apre ki in ganny atake par en zonm Seselwa lo lans Grand Anse Praslin ozordi apremidi.\nDapre rapor bann temwen ki ti lo lans sa letan, sa madanm ti pe alonze e pe lir lo lans ler sa lensidan ti arive.\nSa sispe, en zonm 33an in deza ganny arete e i aprezan an detansyon lapolis.\nThursday, 07 December 2017\tCommunique\nKominike Lapolis 7/12/2017\nLapolis in raporte ki en zenn garson 14 an in perdi son lavi aksidantelman ozordi tar bomaten; Anse Gaulette, lo pon dan distrik Baie Lazare.\nDapre rapor sa garson ti glise lo en ros e tap son figir lo sa menm ros pandan ki I ti pe esey anpes en brans mang tonm lo li.\nTouzour dapre rapor, sa garson li I reste Dame Le Roi e I ti pe ede debrans en pye mang ansanm avek de lezot dimoun letan ki sa aksidan ti arive.\nLapolis in lans en lanket dan sa lensidan.\nWednesday, 06 December 2017\tCommunique\nKominike Lapolis 6/12/2017\nLapolis in konfirm en lensidan kot yer swar dan ver 7er diswar, de zonm dan mas in antre e vole dan en lakaz Bel Ombre dan ki ti annan de zenn garson a sa moman ki zot paran pa ti ankor ariv kot lakour apre travay.\nDapre rapor, sa de zonm in met kouto anba likou sa de garson, tak zot dan kabinen e apre vol bann lobze personnel enkli laptop, boutey bwar e telefonn mobil ki ti pour sa fanmiy ki reste dan sa lakaz.\nLapolis in deza lans en lanket dan sa ka.\nLapolis in osi raport en lot lensidan kot en zonm in resevwar blesir dan son latet an rezilta en ‘Vol avek Vyolans’ (Robbery) kin arive kot en lakour, Anse La Mouche ozordi granmaten.\nDapre rapor I annan plis ki en sispe enplike dan sa lensidan e zot in osi vol loto sa met lakaz ki en Grand I10 kouler sann ( Colour: Phantom Black) avek plak nimero S6214.\nTouzour dapre rapor, sa viktim in deza ganny transporte lopital.\nSwivan sa lensidan, lapolis in osi deza fini deplway tou younit konsernen e en lanket in lanse dan sa ka.\nSaturday, 02 December 2017\tCommunique\nKominike Lapolis 29/11/2017\nLapolis in raport en lensidan kot en madanm 54 an ki reste Saint Louis ‘Dan Koko’ in viktim en ka ‘Vol avek Vyolans’ dan son lakaz yer swar.\nDapre rapor, se fiy sa viktim ki reste avek son manman dan sa lakaz ki ti kontakte lapolis pou demann lasistans ozordi bomaten ler i ti leve e remarke ki en dimoun tin antre dan lasanm son manman, fouye e ki son manman ti san konesans.\nTouzour dapre rapor, sa madanm 54 an ti reganny konesans pandan ki lapolis ti ankor kot son lakour e i ti enform zot ki; yer swar pandan ki i ti dan son lasanm; en zonm ki tin kouver son figir ti antre, pez son labous e menas li pou koup li avek en kouto si i pa donn li larzan swivan lakel i ti donn sa zonm 70 mil Roupi ki ti dan en lanvlop. Dapre li, i pann remarke lekel akoz ti fernwanr.\nSa viktim pann sibir okenn domaz fizik, vizib lo li me letan ki in reganny konesans i ti pe konplent en sansasyon brile dan son figir e douler dan son lamaswar; in ganny transporte lopital, trete e ganny large.\nLapolis in lans en lanket pou konn vre sirkonstans dan sa ka.\nKominike Lapolis 28/11/2017\nAn relasyon avek sa lensidan agresyon lo sa ansennyan kot lekol Mont Fleuri 3 semenn pase, Lapolis in raporte ki kontreman avek sa 4 sispe kin ganny sarze apre ganny large lo kondisyon par lakour yer, ozordi sa 5yenm sispe, (pli gran garson dan sa fanmiy 5) in ganny sarze devan lakour siprenm pour lofans "akt avek lentansyon pou koz dimal grav' son viktim.\nSa akize (pli gran garson) in ganny rimann e i pou repas ankour le 11 Desanm. Ou ava rapel ki sa lensidan ti enplik en manman, son fiy avek 3 garson.\nJean Toussaint. PRM\nMonday, 27 November 2017\tCommunique\nKominike Lapolis 27/11/2017\nLapolis in raporte ki en zonm 23 an in resevwar domaz dan tou le de son lipye swivan en aksidan veikil ki ti arive yer swar Grand Anse Praslin.\nDapre rapor, aksidan ti arive letan ki transpor ki sa garson ti ladan ti pe esey ‘overtake’ en lot transpor e I ti tap avek sa transpor ki I ti pe esey overtake e answit avek en lot par devan.\nSa garson 23 an I aprezan admit lo ‘D’Offay Ward’ Lopital Sesel e son kondisyon I stab.\nWit (8) lezot dimoun ki ti enplike dan sa aksidan, ti osi raport lopital Praslin kot zot in ganny trete e ganny large.\nAntretan, lapolis in ouver en lanket dan sa aksidan.\nFriday, 24 November 2017\tCommunique\nKominike Lapolis 23/11/2017\nLapolis in raporte ki Conrad Larue, sa zonm 33 an sorti Takamaka ki lapolis ti pe rode in ozordi ganny sarze devan lakour mazistra pour 2 lofans kas lakaz e vole dan rezyon Mont Fleuri. Larue ti ganny arête yer dan distrik Port Glaud avek lasistans serten manm piblik.\nSa akize ki pou repas ankour bomaten le 7 desanm i ekspekte ganny sarze pou omwen 4 lezot diferan ka asosye avek lofans kase e vole dan lakaz kin arive resanman dan rezyon santral ek Beau Vallon.\nSwivan larestasyon Conrad Larue lapolis pe aprezan entansifye son zefor e pe ankor ennfwa lans lapel pour larestasyon Andre Michel, sa zonm 38 an sorti Les Mamelles ki li osi i ganny bezwen pour menm kalite lofans.\nDimoun ki konnen kote Andre Michel i été sil vouple pa ezite pour kontakte sant komann lapolis oubyen kordgard pli pre irzan.\nBANDI PE VOL DIMOUN AN SERVI NON ZOFSIYE CID.\nLapolis pe ankor enn fwa averti manm piblik kont serten group endividi ki pe fer kwar zot bann zofisye CID e pe demann zot viktim pour donn bann gro sonm larzan sinon zot pou ganny arête, ganny anmenn ankour e al prizon.\nLapolis pe averti manm piblik ki sa serten group endividi ki pe telefonn zot bann viktim an servan non zofisye CID pe zis bat zot latet e parfwa met presyon pour zis vol zot larzan.\nLapolis I oule enform manm piblik ki ziska ler I napa okenn lenformasyon ki son zofisye pe demann larzan oubyen pe pran larzan avek personn pour detri okenn ‘case’ ki annan kont zot.\nMesaz I kler; sil vouple pa les zot ganny anbete e ganny vole san konnen kote zot larzan pe ale.\nAn menmtan lapolis pe demann manm piplik ki si zanmen zot annan lenformasyon konkret ki I annan manm lafors ki pe angaze dan en tel aktivite pour sil vouple deswit les direksyon lapolis konnen.


Fissler 138 103 28 100 pan kopen? | Kieskeurig.be | helpt je kiezen\nFissler 138 103 28 100\nFissler 138 103 28 100 - Pan\n€ 149,00 knives and tools\nType: koekenpanDiameter: 28 cmInhoud: 3,0 liter\nDe gemiddelde beoordeling is gebaseerd op de 1 review die zijn achtergelaten voor de Fissler 138 103 28 100 op Kieskeurig.be.\n138 103 28 100


ZEBRA: Table pliante ø 115, FLORENCE | Super-Discount\nVoir l'image en taille réelle ZEBRA: Table pliante ø 115, FLORENCE Référence Z 2719 Au lieu de 749.00 CHF710,90 €$780.57 (Prix catalogue fabricant)649.00 CHF615,99 €$676.35Prix TTC et TAR inclus.Livraison GRATUITEFabricant: Commentaire:0(0 Evaluations)\nSélectionner le voteGive ZEBRA: Table pliante ø 115, FLORENCE 1/5Give ZEBRA: Table pliante ø 115, FLORENCE 2/5Give ZEBRA: Table pliante ø 115, FLORENCE 3/5Give ZEBRA: Table pliante ø 115, FLORENCE 4/5Give ZEBRA: Table pliante ø 115, FLORENCE 5/5\n810.00 CHF768,80 €$844.14 Design Gartenmöbel: Table de Jardin de première Classe en Rotin, Model "Italy" 160cm\n720.00 CHF683,38 €$750.35 ZEBRA: Table bas avec plateau en verre taupe, Tivoli\n255.00 CHF242,03 €$265.75 ZEBRA: Tivoli Beistelltisch, quarz inkl. Glasplatte\n242.00 CHF229,69 €$252.20 ZEBRA: Table bas avec plateau en verre taupe, Tivoli\n345.00 CHF327,45 €$359.54 ZEBRA: Tisch, Tivoli quarz, inkl. Glasplatte\n434.00 CHF411,92 €$452.29 super-discount.ch


Lagt inn av No13 contemporary kl. 13:55 Ingen kommentarer:\nLagt inn av No13 contemporary kl. 06:58 Ingen kommentarer:\nLagt inn av No13 contemporary kl. 16:45 Ingen kommentarer:


Verbatim – President Address – Tuesday 18th October, 2016 – The National Assembly of Seychelles\nHome » Verbatim » 2016 » 6th Assembly » First Meeting » Verbatim – President Address – Tuesday 18th October, 2016\nMsye Prezidan, tou bann Msye, Madanm, Minis, Prokirer Zeneral, tou Manm Kor Diplomatik, tou bann envite Distenge, Manm Onorab Lasanble Nasyonal, Msye, Madanm, Manmzel e ser ek frer Seselwa ki pe ekout nou dan lakour ozordi.\nMon swet zot labyenveni pour sa Sesyon Lasanble pour ozordi, Mardi le 18 e mon ti a kontan an partikilye, swet labyenveni Prezidan Larepiblik, Prezidan Danny Faure; an menm tan lo kote Lasanble Nasyonal, mon ti a kontan felisit li e remarke ki in dir dan son Diskour Dimans, ler ti annan son Inogirasyon ki i pare pou travay avek Lasanble.\nKoman Speaker, mon ti a kontan reasir li ki Lasanble osi, i pare pou travay avek Egzekitif parey lot lebra Gouvernman ki Zidisyer.\nAvek sa, san plis tarde, Msye Prezidan, mon ti a envit ou pou adres Lasanble Nasyonal avek bann envite.\nTHE PRESIDENT DANNY FAURE\nOnorab Leader Lopozisyon, Onorab Leader Zafer Gouvernman,\nSer ek frer pep Seselwa.\nMr Speaker, premyerman mon ti a kontan felisit ou pour ou eleksyon koman Speaker a latet nou Lasanble. Mon ti a osi kontan felisit Onorab Ramkalawan, pour son eleksyon koman Leader Lopozisyon dan Lasanble Nasyonal; Onorab De Commarmond lo son lapwentman koman Leader Zafer Gouvernman e Onorab Prea lo son eleksyon koman Deputy Speaker.\nE felisitasyon zot tou bann Onorab, koman reprezantan Nasyon Seselwa. Mon tre kontan ki mon la dan sa Lenstitisyon kot mon ti komans mon karyer politik, 23an pase.\nMon vwar bann Onorab sa lepok ki la ozordi; Onorab Ramkalawan; Onorab De Commarmond; Onorab William; Onorab Simon Gill e ou Onorab Speaker, ou ti Minis pour Ledikasyon e Kiltir sa lepok. 2 deseni in pase e sakenn de nou, nou annan menm konviksyon pour sa ki nou krwar ladan.\nMwan, mon krwar dan en sosyete pli zis, pli ini, pli fraternel e prosper e pli imen. Pou atenn sa kalite sosyete, bann prensip tel ki lazistis, egalite e dan loportinite, lazistis sosyal, redistribisyon larises, i bezwen diriz nou travay. E pour mwan, sa bann prensip pou anim mon travay koman Prezidan.\nOzordi mon’n swazir pou adres zot anliny avek Lartik 92 (1) nou Konstitisyon. Mon swazir pou vin koz avek zot lo reorganizasyon dan Ladministrasyon Gouvernman e anons serten nouvo mezir.\nSer ek frer pep Seselwa, nou devlopman pou kontinyen met nou pep o sant devlopman. Nou pou akseler lenplimantasyon nou progranm, avek plis viger e lenerzi. Sa i nesesit en sanzman dan striktir ladministrasyon nou Gouvernman e osi en sanzman dan serten Polisi, prosedir e fason travay.\nSa staz ki nou pe antre ladan, i enn ki pli konpleks e kot solisyon i nesesit korperasyon plizyer akter.\nAn konsekans, pou asire ki nou gard nou zefor dan lakonplisman nou bann bi, mon pou met laksan lo 3 keksoz;\nE Accountability, parey nou dir oubyen an Kreol rann kont.\nBann striktir ki egziste, zot Lalwa pou ganny amande pou reflekte plis bonn gouvernans, latransparans e accountability.\nMr Speaker, aprezan mon ava eksplik an detay nouvo striktir Ladministrasyon.\nBiro Prezidan, pou tenir portfey\nKonsey bann Minis e Biro Cabinet;\nDepartman Ladefans, Departman Zafer Legal,\nE Departman Ladministrasyon Piblik.\nBiro Vis-Prezidan pou tenir portfey\nDepartman Lenvestisman e Lendistri,\nDepartman Zesyon Risk e Dezas ziska ler i vin en Lazans Otononm.\nE Biro Vis-Prezidan pou osi annan responsabilite pour tou bann zafer Relizye e Sosyete Sivil e osi pou zil pros e zil Elwannyen.\nPou annan an tou 12 Minister comme swivan;\nMinister Lasante ek Zafer Sosyal. Dan sa Minister, pou annan 2 Departman – Departman Lasante ki son misyon se pou promouvwar, protez e restor lasante e kalite lavi e dinyite tou Seselwa. Nou pou kree kondisyon osi ki tou konsernen, i fer nou lasante nou responsabilite.\nDepartman Zafer Sosyal ki son misyon se pou kolabor avek bann partner, pou donn pouvwar bann kominote pou zot ganny enkli, pou determin zot bezwen promouvwar en kiltir endepandan, responsabilite, respe, tolerans pour zot byennet ekonomik e koezyon sosyal.\nMinister Ledikasyon, e Devlopman Resours Imen, pou annan 2 Departman; Departman Ledikasyon ki son misyon, se pou konstri en sistenm Ledikasyon ek lantrennman de kalite, ki reflekte valer Nasyonal e Iniversel e ki promouvwar devlopman entegral e imen e donn li sa pouvwar, pou partisip plennman dan devlopman sosyal e ekonomik pei.\nDepartman Resours Imen ki son misyon se pou formil Polisi Devlopman Resours Imen e devlop en plan Nasyonal, ki anliny avek evolisyon devlopman pei.\nMinister Lazenes Spor e Kiltir, pou annan 2 Departman; Departman Lazenes ek Spor ki son misyon, se pou donn pouvwar nou lazenes pou partisip aktivman dan realizasyon zot laspirasyon e dan devlopman Nasyonal, pou devlop en kiltir spor, lwazir e rekreasyon, ki pou amelyor lasante e byennet nou pep.\nDepartman Kiltir, ki son misyon se pou sofgard e promouvwar leritaz kiltirel kreol Seselwa, pou fer sir ki i penetre tou plan ek Polisi Nasyonal e pouse pou devlop son potansyel, pou kontribye e azout valer pour bann pilye ekonomik pei.\nMinister Tourizm, Lavyasyon Sivil, Por ek Marin, pou annan 2 Departman. Departman Tourizm ki premye pilye lekonomi Sesel. Misyon sa Departman se pou tenir zimaz Sesel koman en destinasyon Kreol Inik, par fer sir ki sekirite pei, ensi byen ki proteksyon lanvironnman kiltirel e standar de kalite, i reste o sant Sesel koman en destinasyon konpetitif.\nLavyasyon Sivil, Por e Marin ki son misyon, se pour formil en Polisi ek progranm Nasyonal, pou devlop e regle Sekter Lavyasyon ek Maritim dan pei.\nMinister Lagrikiltir ek Lapes, i pou en sel e son misyon se pou agrandi fournitir de-baz prodiksyon manze lokal, pou amelyor kontribisyon domestik anver Sekirite Alimanter.\nOptimizm litilizasyon resours natirel, avek loportinite pou kree lanplwa dan Sekter Agrikol e Lapes.\nMinister Lanvironnman, Lenerzi ek sanzman klima, i pou annan 2 Departman. Departman ki son misyon se pou promouvwar, kordin zesyon e konservasyon en ekolozi balanse, nou lanvironnman natirel tout an gardan an kont, legzizans Konstitisyonnel anliny avek devlopman sosyo ekonomik soutenab Nasyonal.\nDepartman Lenerzi e Sanzman Klima ki son misyon se pou devlop, enplimant e kordin Polisi, an relasyon avek lenerzi e sanzman klima, pou gradyelman redwi depans Sesel lo lenerzi konvansyonnel, par promouvwar lenerzi renouvlab pli efikas.\nMinister Labita, Lenfrastriktir ek Transpor lo Later, pou annan 3 Departman – Departman Labita ki gardyen tou later Leta e son misyon se pou fasilit devlopman ekonomik Nasyonal e atraver bon litilizasyon later pou devlopman lakaz, batiman komersyal e lezot bezwen sosyal.\nDepartman Lenfrastriktir, ki son misyon, se pou antreprann letid konstriksyon lenfrastriktir, zer sa bann proze anliny avek Polisi Gouvernman e zer bann proze konstriksyon lakaz.\nDepartman Transpor lo Later, ki son misyon se pou garanti en nivo transpor lo Later sifizan anliny avek devlopman sosyo ekonomik pei, tenan kont bezwen nou gard nou lanvironnman an bonn sante.\nMinister Zafer Entern, i annan 3 Departman. Departman Imigrasyon ek Leta Sivil, ki son misyon se pou fourni paspor; ranforsi en sistenm imigrasyon e kontrol paspor dan pei; etabli drwa e demann pou sitwayennte Seselwa; rikord nesans, maryaz ek lanmor.\nDepartman Prizon, ki son misyon se pou protez piblik kont bann ki komet lofans kriminel e met an plas meyer fasilite koreksyonnel, baze lo dinyite imen e devlop progranm apropriye pou reabilit bann prizonnyen.\nDepartman Lapolis ki son misyon se pour anforsi Lalwa, Lord ek Lape, avek bonn volonte, san lafreyer ou faver.\nMinister Gouvernman Lokal i pou en sel e son misyon se pou donn pouvwar Kominote lokal pou zwir en bon kalite lavi; donn pouvwar e sipor apropriye bann Lotorite, e kominote lokal, pou permet zot byen zer zafer kominote. Zot pou osi bezwen neseserman, angaz tou bann partner dan zafer kominoter.\nMinister Zafer Etranzer, i pou en sel. E son misyon se pou promouvwar e sofgard lentere Nasyonal Repiblik Sesel, atraver en diplomasi proaktif e respekte bann prensip fondamantal Nasyon Ini.\nMinister Finans, Komers ek Planifikasyon Ekonomik, pou annan 2 Departman. Departman Finans e Komers ki son misyon, se pou zer lekonomi pei, atraver bann Polisi e plan fiskal solid, pou anmenn stabilite ekonomik e en devlopman soutenab.\nDepartman Planifikasyon Ekonomik, ki son misyon se pou devlop Polisi Ekonomik pou devlopman Nasyonal ki akseler-e krwasans ekonomik.\nMinister Lanplwa, Devlopman Lantreprenarya e Inovasyon Biznes, pou annan 2 Departman – Departman Lanplwa, ki son misyon se pou promouvwar lanplwa prodiktif pou tou travayer dan en lanvironnman sen, sof e bonn sante e pou fer sir ki drwa dan travay i ganny ranforsi, an kolaborasyon avek bann partner sosyal.\nDepartman Lantreprenarya ek Inovasyon Biznes, ki son misyon i pou fasilite aktivman lasistans pour bann biznes lokal e idantifye loportinite pou lepanouisman e devlopman, pou kapab amelyor kapasite bann biznes pou vin plis konpetitiv.\nMr Speaker, mon pe re- organiz Ladministrasyon atraver sa bann Minister, avek bi ki nou delivre pli byen pour nou pep; ki servis i vin plis, efikas e ki nou os nivo performans atraver tou Minister, Departman e Lazans; ki nou lapros i pli byen kordinen e ki nou servi pli byen nou bann resours finansyel e imen.\nMr Speaker, mon pou aprezan anons serten mezir lo size bon gouvernans. Mon pou revwar lafason ki bann Board Lantrepriz komersyal piblik osi byen ki Board Lazans Piblik i ganny apwente, avek bi pour anmenn plis latransparans e osi donn loportinite plis profesyonnel kapab pou servi lo bann Board. Sa pour antre anfors apartir Zanvye 2017.\nPour annan en limit lo la lakantite Board ki en travayer Sekter Piblik i kapab servi lo la e target se pa plis ki 2 Board alafwa. Bann miting Board pou bezwen fer an deor ler travay, oubyen dan Sanmdi, pour evit afekte servis Gouvernman.\nSepandan pour annan leksepsyon, dan ka ki Board miting i bezwen fer pandan ler travay ; par egzanp, Lotorite Planning akoz natir sa Lotorite i nesesit Staff, lezot Minister e manm piblik pou prezan.\nMinis i responsab pour donn gidans e direktiv lo Polisi bann lantrepriz komersyal, e bann Lazans piblik ki tonm anba son portfey. Parkont, Sef Egzekitiv lantrepriz komersyal ek Lazans piblik, zot raport direkteman avek Chairperson Board, pou loperasyon toulezour e zot responsab a sa Board ki ansarz zot. Lamannman lo bann diferan Lalwa, pou ganny prezante avek Lasanble, pou permet nou met an plas en prosedir, kot tou Chairperson Board e Sef Egzekitiv Lantrepriz komersyal, i prezant kont anyel e finansyel zot Lorganizasyon devan Komite Finans e Kont Piblik Lasanble Nasyonal.\nDezormen, Minis pa pou kapab ganny apwente swa koman en Chairperson Board, oubyen en Manm lo Board Lantrepiz Piblik oubyen Lazans Piblik.\nDezormen en Sekreter Prensipal, pa pour kapab ganny apwente koman Chairperson Board en Lazans Piblik, ou en lantrepriz komersyal ki tonm anba portfey son Minister.\nParkont, zot kapab ganny apwente koman en Manm Board. Sepandan, en Sekreter Prensipal, pour kapab vin Chairperson Board lezot Lazans ki tonm an deor portfey zot Minister.\nManm lo Komite Egzekitif Parti Politik, tou dimoun enkli travayer Sekter Piblik, i annan drwa partisip dan lavi politik pei, a kondisyon ki i fer li an deor travay e i pa servi son landrwa travay pour fer kanpanny politik.\nMon pou fer li en Polisi e Kod Kondwit apartir Zanvye 2017, ki okenn Sef Egzekitif dan Sekter Piblik, pa pour annan drwa asiz lo okenn Komite Egzekitif en Parti Politik.\nZesyon Resours Imen ;\nMr Speaker, dan sa nouvo letap, nou pour travay lo bann nouvo Polisi avek bi prezant avek Lasanble Nasyonal, en Prozedlwa lannen prosenn, lo kreasyon en Komisyon Servis Piblik endepandan. Enn bann resours enportan, se nou bann travayer, ki zot welfare i bezwen byen ganny okipe. Tou Lorganizasyon Piblik, i bezwen met an plas en sistenm, pour fasilit kominikasyon ant travayer ek Management e visversa. Management i osi bezwen zwenn bann travayer dan en rankont formel omwen 2 fwa par an, pour ekout zot pwennvi, konsern, ou laspirasyon lo fonksyonnman zot landrwa travay.\nDisiplin ; Servis Piblik i ganny Gouvernen par bann lareg ki ganny etabli atraver Lalwa, regilasyon, lord e prosedir. Sa i paret dan en laform lekspektasyon, ki nou apel Kod Kondwit e Etik. Sa Kod i aplik pour tou travayer Servis Piblik. Sa bann lekspektasyon kondwit, i osi defini Drwa e lobligasyon sak endividi e i vin sa standar kont ki kondwit tou travayer, e bann Siperyer i merit respekte. Vyolasyon Kod Kondwit e Etik, i en problenm disiplin, e aksyon disipliner i kapab ganny pran. Mon pa pour toler viktimizasyon dan okenn form.\nLanplwa dan Servis Piblik, i nesesit en police clearance. Sa i baze pirman lo rikord kriminalite e non pa lo okenn lezot konsiderasyon. Zero tolerans lo Koripsyon. La ki nou annan en Lazans Anti-Koripsyon ki endepandan, okenn ka Koripsyon, i merit ganny raporte kot lenvestigasyon neseser a ganny fer e bann sanksyon apropriye, a ganny pran. Koripsyon pa pou ganny tolere dan Servis Piblik.\nMr Speaker, i annan nesesite pour revwar serten bann Lotorite e pour donn zot plis resours avek bi, ki zot protez nou popilasyon. Lotorite Lasante Piblik son Manda pour sirveyans e kontrol maladi lo nivo Nasyonal, pour ganny ranforsi.\nMr Speaker, ozordi nou napa Malaria Sesel. Nou napa ZIKA. Sa i en keksoz ki nou pa kapab pran lezerman. Nou pou met plis resours anver sa Seksyon dan Minister Lasante, pour fer sir ki okenn maladi ki ariv Sesel, i ganny konbat dan en fason byen striktire ; dan en limit letan apropriye e avek resours neseser.\nDezyenmman, se laspe proteksyon lasante zannimo e plant ki dan Minister Lagrikiltir e Lapes. Resaman nou’n annan 2 pes en partikilye, ki’n afekte nou kalite lavi. Sa se Senir Plim e sa bann pti bigay. Tou lede in annan en lefe negatif lo preski tou nou bann sitwayen. Nou pour fer sir ki Divizyon Biosecurity, dan Minister Lagrikiltir ek Lapes i ganny plis resours, e ganny ranforsi pour kapab ganny fer fas a sa bann pes ki vin Sesel.\nTrwazyenmman, landrwa i konsern lafason ki nou protez nou lekor kont dezas, e redwir bann risk ki nou ekspoz avek. Departman Risk ek Dezas, pour aprezan vin en Lazans. Nou pou ogmant son kapasite imen e finansyel, pou desarz son responsabilite anliny ek son manda. En nouvo Prozedlwa pou ganny prezante avek Lasanble Nasyonal, avan Desanm sa lannen.\nKatriyenmman, e dernyen laspe Mr Speaker, se nou sekirite Maritim. I pa en keksoz ki nou kapab pran a la lezer. I neseser ki nou touzour pe sirvey nou losean, pou fer sir ki napa bato ilegal ki pe lapes dan nou delo ; e pou fer sir ki nou lanmer pa vin en frontyer fasil, pour angaz dan bann aktivite ilegal.\nCoast Guard, Marine Police, e NDEA, pour entansifye zot travay dan sa domenn. Nou pe anmenn en nouvo Lalwa pou fer provizyon ki Seychelles Maritime Safety Administration, i vin en Lotorite endepandan, ki pour annan responsabilite pour regle aktivite Maritim. Sa i a permet li ganny bann mendev e resours neseser, pour kapab azir dan en fason byen striktire dan en limit letan apropriye e avek resours neseser.\nMr Speaker, premye latas ki bann Minis, i annan pour fer ,se ki a zot tour, zot bezwen met bann striktir an plas, ki pour reflekte bon gouvernans, latransparans e accountability , e kot nou mezir performans e nivo servis dan en fason obzektif.\nMr Speaker, i enportan ki okenn sanzman dan Polisi e progranm, i pran kont ki mannyer sa pour afekte lavi nou sitwayen. I enportan ki nenport progranm dan lavenir, i ganny fer ansanm avek dimoun. Sa i a permet ki nou sitwayen i form parti sa prosesis konsiltasyon e donn nou loportinite pou partaz avek li, sa pouvwar.\nSa se lafason ki nou bezwen travay avek dimoun e travay pour dimoun. Nou tou ki travay avek dimoun, e pour dimoun, nou bezwen annan sa konpasyon. Dimoun i pa zis en non, ou en sif lo en file. Dimoun i annan santiman. I annan lekspektasyon e nou servis e travay ki nou fer, i annan en lenpak lo zot lavi toulezour.\nPour mwan, i pa enportan ki ou lopinyon politik, oubyen ou krwayans relizyez. Sa ki enportan, se ki si ou ganny demande pour fer 10 keksoz, fer 10 non pa 2 e ni 7. Si en file i lo ou latab e ou annan tou Lotorite pou pran en desizyon lo la, fer li dan mwens ki 48 erdtan. Si sa file, i merit konsiltasyon avek en lot Zofisye dan en lot Minister oubyen Lazans, pa bezwen fer sa dimoun vir an ron. O kontrer, zwenn ansanm ek tou bann dimoun dan Lotorite ; pran sa desizyon korek e silvouple fer bouze sa file e enform sa manm piblik dan en dele ki rezonnab.\nMr Speaker, nou osi bezwen manage lekspektasyon nou popilasyon. Pour nou fer sa i enportan ki nou popilasyon i ganny lenformasyon ki korek, a ler. Sa i nesesit amelyorasyon dan lafason ki nou kominik avek nou popilasyon. Anliny avek sa, Gouvernman pou prezant en Prozedlwa, konpreansif lo akse a lenformasyon dan sa prosen 6 mwan.\nEn Sekter ki pe preokip nou se Lozman. An se moman pri later e pri konstriksyon, i tel ki lamazorite dimoun napa sa abilite pou aste en bout later e konstri en lakaz lo la, pour zot fanmir. An rezilta, zot bezwen lasistans Gouvernman.\nMr Speaker, ozordi i annan 4,911 dimoun ki pe partisip dan Home Savings Scheme. Sa i donn en lendikasyon grander demann pour lakaz. Gouvernman tousel pa pou zanmen satisfer demann dan sa domenn. Nou bezwen en nouvo partenarya – en nouvo langazman ; en nouvo zefor kolektif pour nou adres demann pour lakaz. Nou bezwen revwar imedyatman provizyon e alokasyon later.\nProvizyon later ; provizyon finansman lakaz e etabli en nouvo partenarya avek Sekter Prive, avek bi ogmant stok lakaz lo Mahe, Praslin e La Digue.\nNou prensip, i ki lasistans lakaz i bezwen baze lo ou bezwen. Ou pou annan bann ka eksepsyonnel kot Gouvernman pou bezwen fer lakaz pour sa dimoun ki pe viv dan en kondisyon deplorab e ki napa okenn mwayen.\nLo nivo distrik, nou pou kontinyen desantraliz plis bann servis e progranm. Nou bezwen en nouvo lankadreman kot pou annan konsiltasyon lannen prosenn, ant bann diferan Lazans pour bann fonksyon ki Konsey Distrik pou desarze. Sa prosesis pou annan konsiltasyon avek Lasanble Nasyonal dirize par Minister Gouvernman Lokal.\nEleksyon pou Konsey Distrik, pou fer dan lannen 2018.\nMr Speaker, nou oule ki nivo lekol bann Klinik e bann Sant Lasante Rezyonal , son bann management e Staff, i ganny plis responsabilite e kontrol lo zesyon avek bi os performans e kalite servis.\nNou bann dimoun aze, zot osi bezwen ganny nou latansyon. E tou bann Lazans konsernen, i bezwen donn nou bann dimoun aze en bon servis avek konpasyon, avek bi prezerv zot dinyite ki zot merite dan zot retret.\nMr Speaker, pour nou kontinyen avek direksyon ekonomik lo en baz soustenabilite, e stabilite makroekonomik ki nou’n komans depi 2008, parey mon’n dir oparavan nou pe etabli nouvo Polisi e prosedir avek sa 3 zengredyen –\nBon gouvernans, transparans e accountability pou fasilit aktivite ekonomik e kree lespas pour Sekter Prive agrandi.\nRol Gouvernman se en fasilitater. Fasilitater dan en lankadreman, kot bann Lenstitisyon ki annan en rol regilater, i desarz zot fonksyon dapre Lalwa e zot aplik lazistis e kot Polisi Gouvernman i ganny administre san okenn lanpayaz.\nMr Speaker, nou annan en problenm lapovrete dan pei.\nLapovrete, i annan plizyer fasad. Sa ki enportan, se ki nou annan en nouvo partenarya pour nou sirmont sa defi reel. Nou bezwen en zefor kolektif e en nouvo langazman pou retir nou bann dimoun, ki ‘n tonm dan lapovrete. Nou bezwen aziste nou bann Polisi e met nouvo zouti a laporte nou bann Lazans ki egziste, pou target tou bann ka. Serten mezir ki Gouvernman in pran i swivan ;\nPour bann sitwayen ki’n ariv laz retret, nou’n ogmant pansyon retret. Pour bann travayer ki saler i pli ba, nou ogmant saler minimonm Nasyonal e osi elimin personal income tax lo zot lapey. Dan sa bann semenn ki pe vini, nou pou prezant en Prozedlwa lo progressive income tax.\nGouvernman pou osi prezan en Lalwa lo lanplwa apre konsiltasyon ki pe ganny fer.\nSa i enkli provizyon pour en 13enm Mwan Saler pour bann travayer Seselwa.\nMr Speaker, en problenm ki pe ronz nou sosyete, se drog. Me malerezman i perdi dan senm kalonmni e fabrikasyon mansonz lo plizyer personnalite enkli mwan menm, san okenn regar pour konsekans ki sa i annan lo nou lalit kont drog.\nPour mwan, mon konsyans i kler, Mr Speaker. Parey ou, nou’n travay pou plizyer lannen dan Minister Ledikasyon. Ou enkilke bann bon valer dan lavi nou bann zanfan e zenes. Mon devosyon anver sa bann valer, i reste touzour entak. Sa fleo drog, i enn ki tre konpleks. Nou annan progranm reabilitasyon ozordi. I annan plizyer striktir ki pe konbat sa fleo. Nou pou kontinyen fer sir, ki i annan en progranm ki enkli tou bann partner, akoz nou rekonnet ki nou bezwen en zefor kolektiv e kordinen pou konbat kont sa fleo.\nOzordi Mr Speaker, mon anvi anons serten mezir ki pou afekte abilite sa bann trafiker drog ; pou konsonm, anmas e distribye zot larises. Nou pou fer li mandatwar, pour ki larzan ki ganny servi pou aste byen, ou sa ki nou apel ‘assets’ an Angle, pou bezwen pas atraver sistenm banker.\nSa i vedir ki dezormen, kondisyon pou anrezistre e transfer tou veikil, pou bezwen montre laprev tranzaksyon banker – sorti dan kont sa ki pe aste veikil, pou al dan kont sa ki pe vann veikil. Pareyman pou tranzaksyon later ; pareyman pou tranzaksyon par Lakonpannyen.\nSa i bann premye direktiv administratif, ki mon’n donn bann Departman konsernen. Sa direktiv i pran lefe imedyatman.\nMr Speaker, mon rekonnet ki pou en gran, gran mazorite de nou, bann tranzaksyon tel ki aste veikil ; aste later ou aste par dan Lakonpannyen, i bann ki nou fer rar dan nou lavi. I ganny fer atraver Labank e zot larzan i prop. Mon salye sa bann fanmir ki’n ganny sa loner ek sa loportinite pou fer sa. Sa bann mezir ki mon’n fek anonse i viz ver sa bann endividi ki itiliz sa sistenm, pou blansir zot byen malaki.\nSa bann mezir spesifik, pa pou ilimin drog sa semenn, ni semenn prosenn. I reprezant bann zouti adisyonnel ki nou bezwen servi pou konbat sa fleo.\nMr Speaker, i pran en kominote, pou elev en zanfan. Parey i pran en kominote pou mentenir en lankadreman dan lekel en endividi pa santi sa bezwen, pou abiz okenn sibstans.\nMr Speaker, ziska prezan nou annan en sistenm kot bann Zofisye Senior i deklar zot byen anliny avek Public Office Ethics Act. Dan en pti pei parey Sesel, si nou kontinyen blanm tou politisyen konmkwa ki zot in vol larzan piblik, e kot napa sistenm ki anpes dimoun blanm zot san levidans, nou pou napa okenn politisyen dan Sesel. Personn pa pou oule vin politisyen.\nMon’n vin politisyen pa akoz larzan Mr Speaker. Mwan, mon antre dan politik avek en bi, pou deservi nou pep e pou fer zot dibyen. Alor mon welcome sa prensip e propozisyon sorti kot lot kote latab, pour bann politisyen ki’n ganny elekte fer en deklarasyon piblik lo zot byen.\nMon’n demann Biro Attorney Zeneral, pou drafte nouvo Lezislasyon pour ki apartir Zanvye 2017 tou bann politisyen ki’n ganny elekte enkli bann Minis, i deklar zot byen piblikman.\nMr Speaker, pour mwan desarz mon fonksyon koman Sef Egzekitif, i enportan ki mon annan en lekip. Anliny avek Lartik 63 (1) nou Konstitisyon, bomaten mon’n prezant ou, Onorab Speaker, lalis bann dimoun ki mon swete i form parti mon lekip. I enportan pour nou konnen ki apwentman Vis-Prezidan, Minis Dezinyen, Minis e Anbasader, i bezwen ganny fer avek laprouvasyon Lasanble Nasyonal. Mon konsyan ki laprouvasyon i bezwen ganny fer omwen par 17 vot.\nMon demann avek sakenn bann Onorab, pou egzamin tre byen sa lalis ler Mr Speaker, i met lo Order Paper e mon swete ki mon ganny sipor neseser, pour sa nouvo lekip ki a permet mwan re-shuffle Konsey Minis e delivre travay Gouvernman dan lentere Sesel e pep Seselwa.\nMr Speaker, parey mon ti dir zour mon Linogirasyon le 16 Oktob, e mon ti a kontan repete la ozordi ; ‘’Mon langazman pour mwan travay avek Lasanble Nasyonal pour byennet nou pep e pour lentere lepep Seselwa.’’\nMr Speaker, i mon swe senser ki dan lespri travay ansanm, avek Lasanble Nasyonal, ki nou kapab agree dan sa bann prosen zour lo modalite nou bann rankont, kot nou diskit bann size dan lentere Nasyonal, ki pour benefisye tou nou pep e nou pei Sesel.\nMr Speaker, zour mon Linogirasyon koman Prezidan, mon’n koz lo Linite Nasyonal e Rekonsilyasyon. Ankor enn fwa, devan nou Lasanble Nasyonal, mon oule renouvle mon langazman, pour ki ansanm nou travay ver sa lobzektif, ki pou inifye nou pep plis ankor. Nou Lasanble Nasyonal, anba ou Leadership i annan en gran rol pou zwe dan promouvwar linite, latolerans e respe mityel. Sa pou ede ranforsi respe, latolerans e linite, dan nou popilasyon.\nPou terminen Mr Speaker, mon remersye ou e Lasanble Nasyonal ozordi, pour ekout mwan e mon swet tou bann Onorab, sikse dan zot travay.\nMersi Msye Prezidan pour ou Diskour. Mon ti a kontan anonse ki aprezan nou pou adjourn pour nou rezwenn tou bann Manm Onorab Lasanble, rezwenn Zedi le 20 Oktob, 9er bomaten.\nE a sa pwen mon ti a kontan envit Prezidan e tou bann envite Distenge, tou bann Manm Lasanble e tou dimoun, pour refreshments an deor dan lobby.\nMersi ankor pour bann ki’n vini.


Home » Questions » 2011\n3- 22nd November 2011\n7 December, 2011\tComments Off on 3- 22nd November 2011\nSitting of Tuesday 22nd November 2011 at 9.00 am Questions for Oral Answer To the Minister for Home Affairs, Environment and Transport – Mr Joel Morgan Q. 5 Hon. Roma Aglae – Member for Plaisance Eski Minis i kapab eksplik zabitan Plaisance faz diskisyon e prensipalman ki pe arive avek proze semen Mona Road Belvedere. Q. 6 ...\n2- 15th November 2011\n7 December, 2011\tComments Off on 2- 15th November 2011\nSitting of Tuesday 15th November 2011 at 9.00 am Questions for Oral Answer To the Minister for Community Development, Youth and Sports – Mr Vincent Meriton Q. 2 Hon. Chantal Ghislain – Member for Inner Islands Eski Minis i kapab enform sa Lasanble si i dan plan son Minister pou upgrade ouswa met ankor plis fasilite lo ...\n1- 8th November 2011\n7 December, 2011\tComments Off on 1- 8th November 2011\nSitting of Tuesday 8th November 2011 at 9.00 am Urgent Question for Oral Answer To the Minister for Home Affairs, Environment and Transport – Mr Joel Morgan Q. 1 Mover – Hon. Kevin Vidot – Member for English River Eski Minis i kapab enform sa Lasanble ki leson sa departman risk ek dezas in retire dan sa bann dezas ...


Mesaz Prezidan Danny Faure a lokazyon Lazournen Mondyal pour Popilasyon – le 11 zilyet - Seychelles Nation\nMesaz Prezidan Danny Faure a lokazyon Lazournen Mondyal pour Popilasyon – le 11 zilyet | 11 July 2020\n«Annou soutenir kanmarad ki alafen nou tou nou ava reisi dan sa batay kont sa pandemik»\n«Sa lannen, a lokazyon Lazournen Mondyal pour Popilasyon nou mazin nou bann frer ek ser dan lemonn antye ki pe soufer avek sa pandemik ki’n afekte lemonn e tou kous sosyete.\n«Sesel, parey tou lezot pei, pe fer fas avek COVID-19 ki en pli gran defi ki Sesel konman en pti pei leta zil in deza fer fas avek. Sa pandemik pe boulvers lavi tou pep Seselwa. I pe anmenn bokou defi sosyal e sistenm sosyal e lekonomi pe rankontre bokou defi.\n«Me mon konvenki ki pep Seselwa i en nasyon rezilyan e a lokazyon lazournen popilasyon mon swe se ki nou kontinyen vwar solisyon parmi nou pep pour nou fer fas avek bann moman difisil ki nou pei pe fer fas avek e sa ki pe vini dan prosen lavenir.\n«Dan sa lemonn kot standar lasante pe kontinyen desann e bokou pe fer fas avek bann mank akse avek bann servis debaz, mon oule remersi tou nou travayer lasante ki kontinyen travay pour mentenir standar lasante e fer sir ki tou leres servis lasante i kontinyen marse, tel ki swen lasante pour bann madanm ek zanfan. Mon oule remersye tou leres travayer an zeneral ki kontinyen travay e donn servis nou bann ser ek frer ki dan bezwen.\n«Pep Seselwa annou soutenir kanmarad ki alafen nou tou nou ava reisi dan sa batay kont sa pandemik.»\nKominike lapres sorti kot Biro Prezidan